title: Toyota TF101

text: Autossa käytettiin Michelinin renkaita. Autoa testasivat Mika Salo ja Allan McNish, jotka myös jatkoivat tallin kuljettajina seuraavana vuonna.


title: Amok-kaččâm

text: Amok-kaččâm () on inarinsaameksi räppäävän Amocin esikoisalbumi. Albumi julkaistiin 6. helmikuuta eli saamelaisten kansallispäivänä vuonna 2007. Albumin ensimmäinen ja ainoaksi jäänyt single "Šaali" julkaistiin joulukuussa 2006. Albumin tuotannosta vastaa kokonaisuudessaan Juan Muteniac.


title: Heta Hyttinen

text: Heta Maria Hyttinen (s. 31. toukokuuta 1975 Imatra) on suomalainen toimittaja ja juontaja.


title: Heta Hyttinen

text: Hyttinen aloitti uransa jo 11-vuotiaana Yleisradion Yle TV2:n "Kasmasiini"-ohjelmassa. Sittemmin hän on toiminut televisiossa muun muassa Muuvi-gaalojen (Yle TV2) juontajana 1997–1999, "Jyrki"-ohjelman (MTV3) toimittajana, juontajana ja toimituspäällikkönä 1999–2000, "Lööpin takana" -ohjelman (MTV3) toimittajana ja juontajana sekä Demoklubi-yhtyekisan (Yle TV2) toimittajana ja juontajana. Vuonna 2009 Hyttinen toimi Yleisradion Musiikki-tv:n juontajana. Hän on juontanut myös erilaisissa tapahtumissa vuodesta 1999 lähtien, muun muassa Sauna Open Air, Tuska, Ruisrock, Ankkarock, Himos Festival, Rockperry, Rantarock ja Finnish Metal Expo.


title: Heta Hyttinen

text: Hyttinen on toiminut myös kirjoittavana vapaana toimittajana muun muassa "Aamulehdessä", "Iltalehdessä" sekä eri aikakauslehdissä. Hän siirtyi vuoden 2009 alussa Pop Median kustantaman "Rytmi"-lehden päätoimittajaksi. Kylähullut-yhtye on tehnyt "Heta Hyttisen taskuparkki" -nimisen kappaleen.


title: Heta Hyttinen

text: Hyttisen ja Sami Sarkkisen The 69 Eyes -yhtyeestä tekemä dokumentti "Bat Habits – The Life and Times of The 69 Eyes" nähtiin Tampereen elokuvafestivaalilla vuonna 2003 ja se julkaistiin osana yhtyeen "Goth ’n’ Roll" -DVD-kokoelmaa vuonna 2008.


title: Ihmisoikeudet Myanmarissa

text: Tämä artikkeli käsittelee ihmisoikeuksien tilaa Myanmarissa (entinen Burma).


title: Ihmisoikeudet Myanmarissa

text: Vallassa oleva sotilasjuntta kielsi systemaattisesti vuonna 2008 kansalaisten perusoikeuksia, kuten sananvapaus ja yhdistys- ja kokoontumisoikeus. Juntta pidättää säännöllisesti poliittisia aktivisteja ja ihmisoikeuksien puolustajia. Vuonna 2008 poliittisten vankien määrä miltei kaksinkertaistui. Heitä on yli 2 150. Myanmarin sotilaat loukkasivat vuonna 2008 kansalaisten oikeuksia muun muassa etnisissä konflikteissa, laittomissa surmissa, pakkotyössä ja maan takavarikoinnissa.


title: Ihmisoikeudet Myanmarissa

text: Kiina, Venäjä, Intia ja Thaimaa tukevat diplomaattisesti sotilasjunttaa. Ne ovat Myanmarin suurimmat kauppa- ja investointimaat. Australia, Kanada, EU, Sveitsi ja Yhdysvallat ovat asettaneet sanktioita Myanmarille. Elokuussa 2008 presidentti George W. Bush tapasi maanpaossa olevia myanmarilaisia toisinajattelijoita Thaimaassa.


title: Ihmisoikeudet Myanmarissa

text: Oppositiojohtaja Aung San Suu Kyi oli Forbesin mukaan 71. vaikutusvaltaisin nainen maailmassa vuonna 2007. Hän oli kotiarestissa toistuvasti vuodesta 1990 alkaen Myanmarissa taistelusta demokraattisten uudistusten puolesta. Aung San Suu Kyin puolue voitti ylivoimaisesti vaaleissa vuonna 1990, mutta sotilasjuntta ei hyväksynyt voittoa.


title: Ihmisoikeudet Myanmarissa

text: Sotilasjuntta jatkoi rauhannobelisti Aung San Suu Kyin kotiarestia vuodella 27. toukokuuta 2008. Demokratiajohtajan Aung San Suu Kyin viiden vuoden kotiarestin piti päättyä touko-kesäkuun vaihteessa 2008.


title: Ihmisoikeudet Myanmarissa

text: Demokratia-aktivisteja tuomittiin 65 vuoden vankeusrangaistuksiin marraskuussa 2008. Sähkön puutteesta ja ravinnon kallistumisesta blogiin kirjoittanut sai 20 vuoden vankeustuomion.


title: Ihmisoikeudet Myanmarissa

text: Perustuslakiäänestys oli 10. toukokuuta 2008. Se oli ensimmäinen kansanäänestys vuoden 1990 vaalien jälkeen. Nargis-syklonista huolimatta kansanäänestys tehtiin sovittuna päivänä. Äänestystä lykättiin kaksi viikkoa vain pääkaupungissa Yangonissa ja muilla pahiten myrskyn repimillä alueilla. Sotilasjuntan mukaan äänestysprosentti oli 98,1 %, joista 92,5 % kannatti perustuslakia.


title: Ihmisoikeudet Myanmarissa

text:
Vuonna 1993 ottawalainen Carletonin yliopisto havaitsi, että PepsiCo tuotti ja myi virvoitusjuomia Myanmarissa. Harvardin yliopisto kieltäytyi vuonna 1996 miljoonan dollarin automaattisopimuksesta Pepsin kanssa Myanmar-sidosten vuoksi. Stanfordin yliopisto aiheutti 0,8 miljoonan dollarin kulut, kun opiskelijavetoomuksesta PepsiCon omistama Taco Bell -ravintola jäi rakentamatta. Lontoon opiskelijat painostivat 800 yliopistokampuksen virvoitusjuomasopimuksella. Aung San Suu Kyi kannatti tätä liikettä. Hänen vielä elossa ollut aviomiehensä luki vuonna 1997 Washingtonissa vaimonsa puolesta puheen, jossa hän kehotti opiskelijoita painostamaan Myanmariin sijoittaneita yrityksiä. Kun The New York Times kirjoitti boikoteista, PepsiCo myi kiistanalaisen myanmarilaisen tehtaan. Boikotin jatkuessa 24. tammikuuta 1997 PepsiCo vetäytyi Myanmarista. Boikottien vuoksi Myanmarista ovat lähteneet ainakin Ericsson, Kodak, HP, Philips, Apple ja
Texaco.


title: Ihmisoikeudet Myanmarissa

text: Berkleyn kaupunginvaltuusto päätti vuonna 1995 olla ostamasta yrityksiltä, joilla on sijoituksia Myanmarissa. Sen jälkeen 21 kaupunkia ja kaksi osavaltiota tekivät saman päätöksen. Burma-lakeja valmisteltiin Massachusettsissa 1996 ja Texasissa, Washingtonissa ja New Yorkissa 1999.


title: Ihmisoikeudet Myanmarissa

text: EU kyseenalaisti Burma-lait WTO:ssa. EU:n mielestä yritysten sosiaalisen vastuun vaatimukset ovat WTO:n sääntöjen vastaisia, jotka kieltävät tekemästä hankintoja poliittisin perustein. Yhdysvaltalaiset yritykset perustivat järjestön USA*Engage taisteluun boikotti-lakeja vastaan. Marraskuussa 1998 USA:n kansallinen ulkomaankauppaneuvosto haastoi Massachusettsin osavaltion Burma-laista. Se voitti. Päätöksen mukaan Burma-laki on Yhdysvaltojen perustuslain vastainen, koska se rajoittaa luvattomasti liittovaltion valtaa päättää ulkopolitiikasta. Myanmar-aktivistin mukaan, jos USA-Engage olisi onnistunut taktiikassaan apartheidia vastaan, Nelson Mandela olisi ehkä vieläkin vankilassa.


title: Valkoinen jänis

text: Valkoinen jänis on rap-artisti Seppo Lampelan "Steen1" -nimellä julkaistu EP, joka julkaistiin vuonna 2007. Lampela väsäsi EP:n 18 päivässä ja kaikki 500 painettua kappaletta meni kaupaksi. Kappale "Valkoinen jänis" on Steenin oma versio Jefferson Airplanen "White Rabbit" -kappaleesta.


title: Ihmisoikeudet Yhdysvalloissa

text: Ihmisoikeudet Yhdysvalloissa ovat kansainvälisten sopimusten ja Yhdysvaltojen perustuslain määrittelemät jokaiselle ihmiskunnan jäsenelle yhtäläisesti kuuluvat oikeudet.


title: Ihmisoikeudet Yhdysvalloissa

text: Vapausoikeudet turvaavat yksilön vapautta julkisen vallan puuttumisilta. Tällaisia oikeuksia ovat muun muassa oikeus elämään, henkilökohtaiseen vapauteen ja koskemattomuuteen samoin kuin liikkumisvapaus, yksityiselämän suoja ja yhdistysvapaus sekä omaisuuden suoja.


title: Ihmisoikeudet Yhdysvalloissa

text: Ulkoministeriö voi kieltää passin saamisen henkilöiltä, jotka ovat ehdonalaisessa vankeudessa tietyistä rikoksista, kuten kuten huumeiden salakuljetuksesta tai seksiturismista, tai osallisina lasten huoltajuuskiistoissa.


title: Ihmisoikeudet Yhdysvalloissa

text: Matkustaminen Kuubaan on ollut vuosikymmenten ajan laitonta osana kauppasaartoa. Vuondesta 2014 matkustusrajoituksia on lievennetty asteittain, ja vuonna 2016 matkustusluvan saattoi saada 12 erikoistapauksessa, ei kuitenkaan pelkkää turismimatkaa varten.


title: Ihmisoikeudet Yhdysvalloissa

text: Kuolemanrangaistus on vuonna 2016 käytössä 31 Yhdysvaltojen osavaltiossa.


title: Ihmisoikeudet Yhdysvalloissa

text: Vankien määrä ja osuus Yhdysvalloissa kuuluu maailman suurimpiin, yli 700 vankia sataatuhatta asukasta kohti (Valkovenäjällä 314, Suomessa 55). Erityisesti on arvosteltu eristyksiin tuomittujen vankien suurta määrää. Sitä on vaikea arvioida, koska eri osavaltioissa käytännöt ja nimitykset poikkeavat toisistaan, mutta karkean arvion mukaan eristettyinä on joka hetki 80 00-100 000 vankia. Amnestyn mukaan näin laajamittaista ja pitkäaikaista vankien eristämistä ei juuri tapahdu muualla maailmassa.


title: Ihmisoikeudet Yhdysvalloissa

text: Poliittisia oikeuksia ovat muun muassa äänioikeus, sananvapaus, kokoontumisvapaus sekä yhdistysvapaus.


title: Ihmisoikeudet Yhdysvalloissa

text: Yhdysvaltain perustuslain ensimmäinen laajennus määrittelee sananvapauden olevan valtiovallan suojeluksessa. Se määrittelee sananvapauden oikeudeksi esittää informaatiota, ideoita ja mielipiteitä vapaasti ilman virkavallan sisällöllisiä rajoitteita.


title: Ihmisoikeudet Yhdysvalloissa

text: Yhdysvaltalaisen Freedom House-järjestön mukaan lehdistö ei kohtaa viranomaisten sensuuria, ja itsesensuuri on harvinaista. Vuoden 2001 terroristi-iskuista alkaen lehdistön on kuitenkin ollut vaikeaa saada tietoa terrorismin vastaisesta toiminnasta. Pariisissa päämajaansa pitävän Toimittajat ilman rajoja -järjestön julkaiseman lehdistön vapautta mittaavan indeksin mukaan Yhdysvallat oli vuonna 2016 sijalla 41. maailman 180 valtion joukossa.


title: Ihmisoikeudet Yhdysvalloissa

text: Tasa-arvo-oikeuksiin kuuluvat muun muassa rodullinen, sukupuolellinen ja uskonnollinen yhdenvertaisuus.


title: Ihmisoikeudet Yhdysvalloissa

text:
Rodullinen yhdenvertaisuus on ollut tärkeä kysymys Yhdysvalloissa valtion perustamisen ajoista alkaen. YK:n vuonna 1965 hyväksymää Kaikkinaisen rotusyrjinnän poistamista koskevaa kansainvälistä yleissopimusta valvova YK:n rotusyrjintäkomitea (CERD) arvioi vuonna 2014, ettei Yhdysvallat toteuta sopimuksen velvotteita. Tämä on yksi vain kolmesta yleissopimuksesta, jotka Yhdysvallat on ratifioinut.
Perusoikeuksiin kuuluvat myös taloudelliset, sosiaaliset ja sivistykselliset oikeudet. Tällaisia ovat esimerkiksi oikeus työhön, sosiaaliturvaan ja opetukseen. Julkisella vallalla on velvoite turvata ja edistää näiden oikeuksien toteutumista.


title: Ihmisoikeudet Yhdysvalloissa

text: Yhdysvaltain itsenäisyysjulistuksen mukaan kaikki ihmiset on luotu tasa-arvoisiksi. Ihmisten tasa-arvo ulottui alun perin kuitenkin vain miespuolisiin valkoisiin maanomistajiin ja kaupunkien liikemiehiin. Orjuus oli laillista osassa Yhdysvaltojen osavalloista vuoteen 1865 asti.


title: Ihmisoikeudet Yhdysvalloissa

text: George W. Bushin määräyksestä Yhdysvallat sallii terrorismista epäillyn pidätysoikeuden rajoittamattomaksi ajaksi ilman oikeudenkäyntiä.


title: Ihmisoikeudet Yhdysvalloissa

text: Guantanamo Bayn vankileiri Kuubassa perustettiin Afganistanin sodan alussa vaarallisille sotilaille. Siitä vastaa merijalkaväki. Leiri on eristetty ja myös Punaisen Ristin toimintaa on rajoitettu. Vankien määrä on vaihdellut 400–700. Osa vangeista on ollut pidätettynä kuusi vuotta ilman syytettä ja oikeudenkäyntiä. Oikeustuomioistuimen mukaan vankien kohtelu rikkoo Geneven sopimusta. Geneven sopimus on Yhdysvaltojen perustuslain mukaan kansainvälinen sopimuksena korkein laki maassa. Abu Ghraibin vankilan ja Guantanamo Bayn vangeista suurin osa on pidätetty sattumanvaraisesti. Vain viisi prosenttia on Yhdysvaltain asevoimien pidättämiä. Suurin osa vangeista on Pakistanin armeijan ja pohjoisafganistanilaisten liittolaisten luovuttamia. Miehittäjät maksoivat vangeista hyvin. Vankien luovutus oli tuottavaa liiketoimintaa.


title: Ihmisoikeudet Yhdysvalloissa

text: Senaatin puolustusvaliokunta laati raportin Guantanamo Bayn vankilasta joulukuussa 2008. Myös sen mukaan Yhdysvaltojen vankien kohtelu rikkoo Geneven sopimusta. Bushin kaudella luotiin Abu Ghraibin, Guantanamo Bayn ja CIA:n vankilat. Apulaisoikeusministerin vuoden 2002 ”kidutusmuistion” mukaan kidutuksen tunnusmerkit täyttyvät vasta, jos se johtaa kuolemaan tai sisäelinten vaurioitumiseen. Esimerkiksi saudiarabialaisen miehen raju kohtelu johti kaksi kertaa sydämen hidastumiseen, mikä vaati sairaalahoitoa. Häntä kuulusteltiin 18–20 tuntia päivässä puolentoista kuukauden ajan. Vangin piti esittää koiraa, pukeutua rintaliiveihin, seistä alastomana naiskuulustelijan edessä ja kuunnella väitteitä, että hänen äitinsä ja sisarensa ovat huoria.


title: Ihmisoikeudet Yhdysvalloissa

text: "The New York Times" paljasti vuonna 2006, että Yhdysvaltojen hallitus salakuunteli luvattomasti yhdysvaltalaisia laajasti ainakin 3 vuoden ajan ilman tuomioistuimen lupaa. Useat isot teleyhtiöt osallistuivat viranomaisten kanssa puhelimien, faxien ja sähköpostiyhteyksien vakoiluun. Hallituksen lakimiehen mukaan salakuuntelu kuuluu presidentin sodanaikaisiin valtuuksiin. Perustuslain mukaan vain kongressi voi julistaa sotatilan, mitä se ei ole tehnyt 2000-luvulla. Kongressi kumosi Bushin aloitteet salakuunteluun vuosina 2006 ja 2007.


title: Kasvukipuja (Neljän Ruusun albumi)

text: Kasvukipuja on suomalaisen Neljä Ruusua -yhtyeen toinen studioalbumi, joka julkaistiin lokakuussa 1987. Levyn on tuottanut Hannu Leidén.


title: Kasvukipuja (Neljän Ruusun albumi)

text: Albumilta julkaistiin single ”Itkupilli”.


title: Kasvukipuja (Neljän Ruusun albumi)

text: Kaikki san. ja säv. Ilkka Alanko sekä sov. Neljä Ruusua, ellei muuta mainittu.


title: Kasvukipuja (Neljän Ruusun albumi)

text: Neljä Ruusua


title: Kasvukipuja (Neljän Ruusun albumi)

text: Tuotanto


title: Palmyran valtakunta

text: Palmyran valtakunta oli 200-luvulla Roomasta eronnut alue, joka hallitsi Syyriaa, Palestiinaa, Egyptiä ja suuria osia Vähästä-Aasiasta. Valtakunta oli olemassa vuosina 260-273. Sitä hallitsi ensin kuningas Odaenathus vuosina 260-267 ja sitten kuningatar Zenobia, joka otti vallan poikansa Vaballathuksen nimissä. Rooman keisari Aurelianus kukisti Palmyran vuonna 273 ja liitti Palmyran hallitsemat alueet takaisin Rooman valtakuntaan.


title: Palmyran valtakunta

text: Palmyran armeija oli järjestetty Rooman ja Persian armeijoiden mukaan. Se oli myös kokenut, sillä se oli kunnostautunut jo Odaenathuksen aikana Persiaa vastaan. Palmyralaisten päävoima oli raskaasti panssaroitu katafraktiratsuväki ("cataphractarii" tai "clibinarii"). Tämän lisäksi armeijaan kuului myös kevyesti aseistettuja jousimiehiä, ja runsaasti entisiä Rooman armeijan yksiköitä.


title: Jorge Urosa

text: Jorge Liberato Urosa Savino (s. 28. elokuuta 1942) on katolisen kirkon 15. elokuuta 1967 vihitty venezuelalainen pappi. Piispaksi hänet vihittiin 22. syyskuuta 1982. Hänestä tehtiin vuonna 2005 Caracasin arkkipiispa ja vuonna 2006 kardinaali. Vuosina 1990–2005 hän oli toiminut Valencia en Venezuelan arkkipiispana vuodesta 1990.


title: Jorge Urosa

text: Urosan edeltäjä Caracasin arkkipiispana oli Antonio Ignacio Velasco García.


title: Can’t Stop Rockin’

text: Can’t Stop Rockin’ on ZZ Topin single albumilta "Afterburner". Single on levytetty ja julkaistu vuonna 1985. Kappaleen ovat säveltäneet Billy Gibbons, Dusty Hill ja Frank Beard. Kappaleen löytää mm. ZZ Topin kokoelmalevyltä "Chrome, Smoke & BBQ".


title: Can’t Stop Rockin’

text: Can’t Stop Rockin’ -kappale on myös vuoden 1993 elokuvassa "Teinimutanttininjakilpikonnat 3".


title: Ness Cityn rautatieasema

text: Ness Cityn rautatieasema on rautatieliikennepaikka Kansas and Oklahoma Railroadin hallinnoimalla Great Bendin ja Scott Cityn välisellä rataosalla Ness Cityn kaupungissa Kansasissa, Yhdysvalloissa.


title: Ness Cityn rautatieasema

text: Rautatien ja aseman rakensi alun perin Atchison, Topeka and Santa Fe Railroad (nykyisin BNSF Railway). Ness Cityn alkuperäinen puinen asemarakennus valmistui 1903, ja se on edelleen rautatieyhtiön, Kansas and Oklahoma Railroadin käytössä. Yksikerroksinen asemarakennus on AT&SF-yhtiön suunnitelmien mukaan rakennettua sivuradoille tarkoittettua standardityyppiä, jota on jatkettu tavaratoimistolla. Rakennus siirtyi AT&SF-yhtiöltä ensin Central Kansas Railroadin haltuun 1992, ja nykyisen rautatieyhtiön omistukseen se siirtyi vuonna 2001.


title: Ness Cityn rautatieasema

text: Asemarakennus on yksi harvoja AT&SF-yhtiön rakentamia sivuratojen asemarakennuksia, jotka edelleen ovat alkuperäisellä paikallaan ja edelleen rautatiekäytössä.


title: Ness Cityn rautatieasema

text: Nykyisin liikennepaikalla ei ole lainkaan henkilöliikennettä. Tavaraliikennettä hoidetaan sopimuksen mukaan tarvittaessa.


title: Antonio Ignacio Velasco García

text: Antonio Ignacio Velasco García, S.D.B. (17. tammikuuta 1929 – 6. heinäkuuta 2003) oli katolisen kirkon 17. joulukuuta 1955 vihitty pappi. Piispaksi hänet vihittiin 6. tammikuuta 1990. Hänestä tuli vuonna 1995 Caracasin arkkipiispa, jona hän toimi, kunnes kuoli 74-vuotiaana ja sai seuraajakseen Jorge Urosan.


title: Antonio Ignacio Velasco García

text: Velasco García oli vuodesta 2001 kardinaali.


title: Above the Rim (elokuva)

text: Above the Rim on Jeff Pollackin vuonna 1994 ensi-iltaan tullut elokuva. Elokuvan on käsikirjoittanut Jeff Pollack ja Benny Medina.


title: Above the Rim (elokuva)

text: Näyttelijöinä ovat Tupac Shakur, Duane Martin, Leon Robinson, Marlon Wayans ja Cristopher Andrews. Elokuva kertoo New Yorkissa asuvasta high school koripalloilijasta ja hänen suhteistaan kahteen kaveriinsa, huumekauppiaaseen ja koripallotähteen, joka on nykyään hänen entisen high schoolinsa vartija.


title: Above the Rim (elokuva)

text: Nuoren koululaisen, joka pyrkii koripalloammattilaiseksi, pitää tehdä kovia päätöksiä. Kyle Watson (Duane Martin) on lahjakas koripalloilija, joka on valmistumassa high schoolista. Sillä aikaa, kun hän odottaa, saako stipendin Georgetown Universityyn, hänen täytyy tehdä vaikea päätös. Seuratako hyväsydämistä valmentajaansa vai Birdietä (Tupac Shakur), joka on naapuruston "paha poika". Kyle on myös närkästynyt vartijaan nimeltä Sheperd (Leon Robinson), koska hänen äitinsä on rakastumassa tähän. Sattumalta Kylen valmentaja haluaisi Sheperdin pelaamaan joukkueeseensa, koska hän oli aiemmin koripallotähti. Myöhemmin Kyle saa selville Sheperdin olevan Birdien isoveli.Kappaleet jotka julkaistiin singlejen b-puolella:


title: Ingalls

text: Ingalls on skottilaista perua oleva suku- ja paikannimi, ja voi viitata ainakin seuraaviin:


title: Akupunktiopiste

text: Akupunktiopiste eli akupiste (腧穴 pinyin: shùxué, "kuljetuspainauma"; tai 穴位; pinyin: xuéwèi; japani: つぼ tsubo; "painauman sijainti") on kiinalaisen lääketieteen käsite, joka tarkoittaa nivelissä tai lihasten välissä olevaa painaumaa, jossa zang-fu -elinten qi ja meridiaanit kohtaavat ja tulevat lähelle pintaa. Useimmat akupisteet sijaitsevat meridiaaneilla, jotka yhdistävät niitä. Akupisteiden sijainti määritellään cun-mitalla.


title: Akupunktiopiste

text: Akupisteiden kautta pyritään avaamaan qin eli energian tukoksia kehossa. Tähän käytetään perinteisesti neuloja, moksaa, kuppausta, sormin painelua (akupainanta) ja tuinaa (koputtelu, taputtelu ja hieronta). Uusia menetelmiä ovat akuvasara, sonopunktio (ääniaallot), laserpunktio ja magneetit. Perinteisten akupunktioneulojen vaikutusta voidaan tehostaa johtamalla niihin sähköä.


title: Akupunktiopiste

text: Vaivoja voidaan hoitaa stimuloimalla akupisteitä joko elimessä, jossa vaiva esiintyy tai etäällä siitä. Meridiaanit johtavat stimuloivan energiavirran akupisteestä toiseen. Täten munuaisia voi vahvistaa hieromalla jalkapohjassa olevaa "yongquan"-pistettä tai päänsärkyä helpottaa hieromalla peukalonhangan "hegu"-pistettä.


title: Akupunktiopiste

text: Wushussa eli kiinalaisessa sotataidossa akupunktiopisteitä hyödynnetään sekä vihollisen lamaannuttamisessa taistelun kuluessa että elvyttämisessä taistelun jälkeen.


title: Akupunktiopiste

text: Akupunktiopisteitä on vanhoissa kirjoituksissa mainittu 365. Myöhempinä aikoina niiden luku on noussut n. 2000:een. Nykyään WHO on virallisesti hyväksynyt 361 näistä. Kiina, Japani ja Korean tasavalta toimivat yhteistyössä WHO:n alaisuudessa projektissa, jolla pyritään yhtenäistämään akupisteiden nimistö, määrittely ja paikantaminen.


title: Beatrice Farve

text: Beatrice Farve (30. huhtikuuta 1895 – 19. tammikuuta 2009) oli pitkäikäinen yhdysvaltalainen. Hän oli kuollessaan maailman toiseksi vanhin ihminen, joka hänestä oli tullut portugalilaisen Maria de Jesuksen kuoltua 2. tammikuuta 2009. Ennen hänen omaa kuolemaansa hänen edelleen ylsi vain 6. huhtikuuta 1894 syntynyt yhdysvaltalainen Gertrude Baines.


title: Beatrice Farve

text: Farve oli kotoisin Georgian osavaltiosta. Hän kuoli Brunswickissä 113-vuotiaana.


title: Vesa Myllyaho

text: Vesa Myllyaho on entinen suomalainen jääkiekkoilija. Myllyaho on yksi harvinaisista jääkiekkoilijoista sillä hän edusti koko uransa Vaasan Sportia ja on myös ansainnut Sport-fanien arvostuksen. Hänen edustusuransa alkoi vuonna 1994 kun Myllyaho liittyi A-juniori-ikäisenä Sportin II-divisioona-joukkueeseen. Myllyaho pelasi Sportissa kauteen 2007–08 jonka jälkeen hän lopetti uransa. Myllyaho valittiin mm. vuonna 2006 mestiksen kakkostähdistökentälliseen.


title: Vesa Myllyaho

text: Pisteissä mukana Play-off-pelit


title: Under a Pale Grey Sky

text:
Under a Pale Grey Sky on Sepulturan ensimmäinen livealbumi, joka julkaistiin 24. kesäkuuta 2002. Albumin julkaisi yhtyeen edeltävä levy-yhtiö Roadrunner Records vaikka yhtye oli vaihtanut levy-yhtiötä, eivätkä jäsenet pidä sitä osana diskografiaansa.
Kappalelista koostuu lähinnä äänitysaikaan viimeisimmän studioalbumin "Roots" kappaleista. Mukana on myös aikaisempien albumien suosituimpia kappaleita sekä muutama cover-kappale. Yhtye teki myös muutamia virheitä keikan aikana, joista huomattavin tapahtui "Territorya" aloittaessa.


title: Solifer Enduro

text:
Solifer Enduro on suomalainen/kiinalainen mopo.
Solifer Oy aloitti tämän mopon valmistamisen vuonna 2008. Solifer Enduro on aivan samanlainen kuin Skyteam Enduro, jonka valmistaminen aloitettiin vuonna 2007. Moottori on samanlainen kuin monkeyssa, mutta tähän malliin on lisätty sähköstartti. Mallia myydään myös supermotona, jossa on vain erilaiset renkaat, mittaristo ja katteet. Mopossa ei ole erillistä tilaa työkaluille ja rekisteriotteelle. Työkalupakin voi asentaa takarenkaan yläpuolelle pakoputkea vastapäätä, jossa on toiselle pakoputkelle paikka. Polttoainetankin tilavuus on 10 litraa, josta päätankki on 7 litraa ja varatankki 3 litraa. Mopon akku sijaitsee penkin alla. Moottorin päällä on runsaasti työskentelytilaa.


title: Solifer Enduro

text: Mopoa on erittäin mukava ajaa. Vakiona mopo on melko hidas kiihtymään ja hyytyykin ylämäessä aika helposti. Iskunvaimennus ja jousitus toimivat oikein mukavasti. Kone lähtee melkein aina ensimmäisellä polkaisulla käyntiin, ja siinä on sähköstartti. Yleensä sitä ei ole enduroissa. Kone lähtee helposti liikkeelle ilman runsasta lämmitystä.


title: Solifer Enduro

text: Mopon jarrut hirttävät joskus kiinni, mutta ne saa irti kun löysää pulttia, joka on jarruista lähtevästä metallissa, jossa on pitkät kierteet. Jos tämä ei auta, jarruista täytyy ottaa sokka ja osa jossa se oli, irti. Sokka sijaitsee edellisen vinkin pultin alapuolella.


title: Solifer Enduro

text: Solifer Endurossa on nelitahtikone, joka on tuttu monkeystä. Tehoa on 2,65 kW ja kaasuttimena DENI 17mm. Ilmanpuhdistimessa on tiheä kangas ja harvahko metalliverkko. Se sijaitsee kaasuttimen sekä toisen putsarikotelon välissä, joka on tyhjä ja onkin vain käytössä kevarimoottorilla. Venttiilit ovat samankokoiset kuin 87- mankeissa, eli imuventtiili on 19mm ja pako 16mm ja nokka melko jyrkkä sekä kuulalaakeroitu. Sytytystulppa on A7RTC. Mopo on nelivaihteinen. Vaihteet menevät todella helposti vapaalle. Tyhjäkäynnin löydät kaasuttimesta, joka on moottorin päällä. Tyhjäkäynti suurenee kääntämällä säätöruuvia myötäpäivään ja pienenee kääntämällä vastapäivään.


title: Solifer Enduro

text: Vuonna 2011 Solifer Endurosta tuli myös 2-tahti malli.


title: Solifer Enduro

text: Etuvalon hehkulamppu on 35W/35W. Vasemmalla puolella sijaitsevat valokytkin, äänimerkki ja suuntamerkkinappulat. Oikealla sammutuskytkin, sähköstartti sekä tietysti kaasu, 0-80 km/h -mittaristo sekä trippimittari. Mittarin alapuolella sijaitsee virtalukko. Rattilukko on ratin takana. Kun ratin kääntää oikealle niin paljon kun se menee, saa rattilukon toimimaan. Mopossa on bensahana (alhaalla päätankki, keskellä kiinni ja ylhäällä varatankki). Mopo kuluttaa 2,5 litraa 100 km:lla.


title: Martin Whitmarsh

text: Martin Whitmarsh (s. 29. huhtikuuta 1958) on McLarenin Formula 1 -tallin entinen tallipäällikkö vuosina 2009–2013. Brittiläinen Whitmarsh otti tallipäällikön tehtävät vastaan Ron Dennisiltä, joka jäi eläkkeelle. Ennen nimitystään tallipäälliköksi hän toimi tallin toimitusjohtajana.


title: Brittiläiset Neitsytsaaret kesäolympialaisissa 2008

text: Brittiläiset Neitsytsaaret osallistui Pekingin kesäolympialaisiin 2008 kahden urheilijan voimin. Molemmat urheilijat, Eric Matthias ja Tahesia Harrigan, kilpailivat yleisurheilussa. Matthias karsiutui kiekonheiton loppukilpailusta tuloksella 53,11 metriä. Harrigan sen sijaan selviytyi alkueristä neljännesvälieriin 100 metrin juoksussa, mutta karsiutui välieristä. Joukkueen lippua avajaisissa kantoi Harrigan.


text: "Matthias heitti karsintaryhmässä B. Hän jäi finaalipaikasta yli yhdeksän metriä ja sijoittui karsintojen viimeiseksi."


text: "Vaikka Harrigan juoksikin 2. alkuerien 16. nopeimman ajan, ei hän ollut niiden kolmen parhaan joukossa, jotka erästä menivät suoraan jatkoon. Myöskään hänen aikansa 11,36 ei riittänyt jatkoon aikavertailun perusteella. Harriganin juoksujen ajat olivat molemmat hänen kauden parhaitaan."


title: Erich Leie

text: Erich Leie (10. syyskuuta 1916 Kiel – 7. maaliskuuta 1945 Drogomyśl, Puola) oli saksalainen lentäjä-ässä toisessa maailmansodassa. Hänet palkittiin ansioistaan rautaristin ritariristin tammenlehvillä. Hänet ylennettiin kuolemansa jälkeen everstiluutnantiksi.


title: Erich Leie

text: Leie liittyi Luftwaffeen vuonna 1940. Hän saavutti ensimmäisen ilmavoittonsa saman vuoden toukokuussa, kun hän ampui alas yhden Bristol Blenheimin. Vuonna 1940 hän saavutti 11 ilmavoittoa. Vuonna 1941 hän ansaitsi ritariristin. 23. kesäkuuta hän ampui alas kuusi Supermarine Spitfireä. Vuoden loppuun mennessä hänellä oli 32 ilmavoittoa. Vuonna 1942 hänet ylennettiin Gruppenkommandeuriksi I./JG 51:een ja hän osallistui Dieppen ilmataisteluihin. Dieppessä hänen koneensa ammuttiin alas ja hän haavoittui. Tammikuussa 1943 hänet siirrettiin itärintamalle. Hän osallistui lentueenjohtajana operaatio Zitadeliin ja Kurskin taisteluun.


title: Erich Leie

text: Marraskuussa 1943 Leie saavutti sadannen ilmavoittonsa. 6. heinäkuuta hänet ammuttiin alas, mutta hän onnistui hyppäämään laskuvarjollaan omiensa linjoille. Lokakuussa 1944 Leien ilmavoittojen määrä oli 118. Hänestä tuli Geschwaderkommodore JG 77:een joulukuussa 1944. 7. maaliskuuta 1945 Leie sai surmansa törmättyään venäläiseen Jak-9-hävittäjään.


title: Ingalls (Kansas)

text: Ingalls on kaupunki Grayn piirikunnassa Kansasin osavaltiossa Yhdysvalloissa. Kaupungin väkiluku oli vuoden 2000 väestönlaskentatietojen mukaan 328. Kaupunki sijaitsee U.S. Route 50 -valtatien ja BNSF Railwayn omistaman rautatieosuuden varrella Arkansasjoen pohjoisrannalla.


title: Ingalls (Kansas)

text: Ennen kaupungin virallista perustamista sen lävitse johti siirtolaisten käyttämä vankkuritie Santa Fe Trail. Kaupungin perusti miljonääri Asa T. Soule, ja se nimettiin Kansasin silloisen senaattorin John J. Ingallsin mukaan.


title: Ingalls (Kansas)

text: Ingallsin kaupunki sekä läheinen Cimarronin kaupunki kävivät kiivasta ja osin väkivaltaista taistelua siitä, kummasta kaupungista tulisi Grayn piirikunnan hallintokaupunki. Ingalls hävisi viimeisen taiston vuonna 1896, joka johti kaupungin asukasluvun romahtamiseen. Vuonna 1928 kaupungin väkiluku oli pienentynyt jo niin paljon, ettei maatalouslautakunta enää noteerannut Ingallsia erillisenä kaupunkina luettelossaan.


title: Teknologiajohtaja

text: Teknologiajohtaja, joskus myös myös teknologiavastaava (CTO, ) on yrityksen tutkimuksesta ja tuotekehityksestä vastaava johtoryhmän jäsen, toisin sanoen organisaation tarjoamien tuotteiden tai palvelujen ja niiden perustana olevien teknisten ratkaisujen kehittämisestä vastaava.


title: Hardline

text: Hardline on vuonna 1991 perustettu yhdysvaltalainen rockyhtye. Yhtyeen perustivat veljekset Johnny ja Joey Gioeli, jotka olivat aikaisemmin soittaneet eri yhtyeissä Gazzarri's-yökerholla Sunset Stripillä West Hollywoodissa. Alkuperäisessä kokoonpanossa soitti veljesten lisäksi kitaristi Neal Schon, basisti Todd Jensen ja rumpali Deen Castronovo, jotka olivat aikaisemmin soittaneet muun muassa superyhtye Bad Englishissä ja yhdessä laulaja Paul Rodgersin kanssa.


title: Hardline

text: Ensimmäisen albumin jälkeen yhtye vietti hiljaiseloa, ja jäsenet olivat mukana studiomuusikoina muun muassa Alice Cooperin, Ozzy Osbournen ja Steve Vain yhtyeissä. Neal Schon lähti yhtyeestä ja päätyi lopulta aikuisrockyhtyeeseen Journey. Basisti Todd Jensen ja rumpali Deen Castronovo lähtivät Hardlinesta ja liittyivät Ozzy Osbournen yhtyeeseen. Ennen yhtyeen toista albumia "II" rumpali Bobby Rock, kosketinsoittaja Michael T. Ross ja Black Sabbathin basisti Geezer Butler liittyivät kokoonpanoon.


title: Hardline

text: 23. elokuuta 2008 Hardline ilmoitti MySpace-sivustollaan aloittavansa kolmannen albuminsa tekemisen syyskuussa. Keväällä 2009 ilmestynyt albumi on nimeltään "Leaving the end open".


title: Tahesia Harrigan

text: Tahesia Harrigan (s. 15. helmikuuta 1982) on Brittiläisiä Neitsytsaaria edustava pikajuoksija.


title: Tahesia Harrigan

text: Harrigan opiskeli Yhdysvalloissa Minnesotan ja Alabaman yliopistoissa. Yleisurheilussa hänen lajejaan ovat olleet 100 ja 200 metrin juoksu, pituushyppy ja kolmiloikka. Harriganin ennätys 100 metrillä on 11,13 sekuntia.


title: Tahesia Harrigan

text: Harrigan voitti pronssia 60 metrin juoksussa Valenciassa sisäratojen MM-kilpailuissa 2008. Hän edusti maataan Pekingin vuoden 2008 kesäolympialaisissa ja selvisi neljännesvälieriin asti. Dohan sisäratojen MM-kisoissa 2010 hän oli kuudes 60 metrillä.


title: Odaenathus

text: Septimius Odaenathus, joskus myös Odenatus tai Odainathos (, , n. 220–267 tai 268) oli Palmyran kuningas vuosina 260-267/268. Sasanidien vangittua Rooman keisari Valerianuksen vuonna 260, Odaenathus otti Rooman itäisten provinssien johdon ja torjui sasanidien hyökkäyksen. Odaenathus oli roomalaisten liittolainen, ja hän johti sotatoimia persialaisia vastaan. Hänet murhattiin vuonna 267 tai 268, jonka jälkeen Odaenathuksen ja Zenobian poika Vaballathus nousi kuninkaaksi, mutta jonka nuoren iän takia sijaishallitsijana toimi Zenobia.


title: Odaenathus

text: Odaenathuksen oletetaan syntyneen vuoden 220 paikkeilla. Odaenathuksen suku oli saapunut Palmyraan ehkäpä osana arabiheimojen muuttoliikettä alueelle Parthian luhistuessa ja suku päätyi ilmeisesti merkittävään asemaan Palmyrassa. Odaenathuksen alkuperäinen nimi oli arabitaustainen "Udaynath", mutta hän tuli sittemmin tunnetummaksi roomalaisella nimellään. Odaenathus mainitaan historiallisissa lähteissä ensimmäisen kerran vuonna 250 ja hänestä ja hänen pojastaan Septimius Hairanesista tuli senaattoreja vuonna 251. Molemmilla oli myös kreikkalainen titteli "exarchos" ja palmyralainen "RŠ TDMWR", joista jälkimmäisen merkityksestä ei ole varmuutta. "TDMWR" tarkoittanee Tadmoria eli Palmyraa ja "RŠ" saattaa tarkoittaa yksinkertaisesti johtavaa kansalaista. Odaenathus katoaa sittemmin historiankirjoista useammaksi vuodeksi, kunnes hänet mainitaan jälleen keisari Valerianuksen jäätyä sasanidien vangiksi vuonna 260 johtaen palmyralaisia joukkoja sasanidien kuningas Šapur I:stä vastaan.


title: Odaenathus

text: Odaenathuksen sasanideja vastaan johtaman sotareken tarkemmista tapahtumista ei ole täyttä varmuutta ja osa tutkijoista on pitänyt sen tapahtumia paljolti propagandana. Joka tapauksessa tarinan mukaan Odaenathuksen johtamat joukot ajoivat sasanidit pois Mesopotamiasta ja valtasivat takaisin tärkeät roomalaiset rajakaupungit Carrhaen ja Nisibisin. Ajaen takaa sasanideja palmyralaiset piirittivät sasanidien pääkaupunki Ktesifonin, mutta palasivat valtaamatta kaupunkia Syyriaan. Syyriassa palmyralaiset piirittivät Emesan kaupungin, jonne usurpaattori Quietus oli sijoittunut. Kaupungin valtauksesta on olemassa kaksi erilaista tarinaa, toisen mukaan Odaenathus vaati kaupungin antautumista ja kun tätä ei toteltu, hänen joukkonsa hyökkäsivät kaupunkiin. Toisen tarinan mukaan Quietuksen kannattajat kääntyivät tätä vastaan surmaten hänet ja heittämällä tämän ruumiin muurin yli murhan todistaakseen, jonka jälkeen kaupunki antautui. Odaenathus oli näin lyhyen ajan kuluessa vuosina 260–61 vallannut takaisin kaikki Rooman sasanideille menettämät itäiset alueet. Roomassa kunnian voitoista sai keisari Gallienus, joka juhlisti voittoja Roomassa vuonna 263 esitellen vangiksi jääneitä satraappeja jotka Odaenathus oli hänelle lähettänyt. Eri lähteissä mainitaan useita eri arvonimiä, jotka Odaenathus olisi saanut voittojensa jälkeen. Näitä ovat esimerkiksi "Dux Romanorum", "Corrector Totius Orientis", "Imperator Totius Orientis", "Augustus" ja "kuninkaiden kuningas". On mahdollista, että Odanathus johti myös toista sotaretkeä sasanideja vastaan Tigrisjoen vartta pitkin useita vuosia myöhemmin.


title: Odaenathus

text: Odaenathus kuoli vuonna 267 tai 268 epäselvissä olosuhteissa, joista kerrotaan useissa eri lähteissä eri tavoin. Georgios Synkellosin mukaan Odaenathus sai surmansa muuten tuntemattoman kaimansa surmaamana Pontoksessa hänen sotiessaan alueelle hyökänneitä gootteja vastaan. Lähteessä ei kerrota teon motiiveja tai oliko kaima sukua Odaenathukselle. Luotettavampana pidetyn Zosimoksen kertomuksen mukaan Odaenathus sai surmansa saman tapaisesti murhattuna Emesassa hänen juhliessaan ystävänsä syntymäpäivää. Historia Augusta kertoo puolestaan, että Odaenathuksen surmasi tämän serkku Maeonius. Historia Augustan mukaan Maeonius oli aikaisemmin juonitellut Odaenathuksen vaimo Zenobian kanssa, jonka oma poika oli perimmyysjärjestyksessä hänen poikapuolensa alapuolella, mutta tämän tarinan mukaan Zenobialla ei kuitenkaan ollut osuutta itse murhaan. Johannes I Antiokialainen väittää puolestaan Gallienuksen surmanneen Odaenathuksen ja muihin mahdollisiin surmaajiin lukeutuvat esimerkiksi sasanidien kuningas Sapor I agenttiensa avulla, tai palmyralaiset itse. Joka tapauksessa Odaenathus kuoli yllättäen ja häntä seurasi kuninkaana Zenobian nuori poika Vaballathus, jonka sijaishallitsijana Zenobia toimi. Zenobiasta tuli yksi aikansa voimakkaimmista hallitsijoista ja Rooman vaarallisin vastustaja.


title: Ness City

text: Ness City on kaupunki Nessin piirikunnassa Kansasin osavaltiossa Yhdysvalloissa. Kaupunki on samalla piirikunnan hallinnollinen keskus. Vuoden 2000 väestönlaskennassa kaupungin väkiluku oli 1 534.


title: Ness City

text: Kaupunki on tunnettu keskustassa sijaitsevasta vanhasta pankkirakennuksesta, Old Ness County Bank Buildingista, joka on saanut lempinimekseen "Skyscraper of the Plains" ().


title: Ness City

text: Kaupunki sijaitsee K-96- ja US-283 -valtateiden risteyksessä. Rautatieliikennettä hoitaa Kansas and Oklahoma Railroad. Ness Cityn rautatieasemaa käyttää enää tavaraliikenne, henkilöliikenne on lakkautettu.


title: Ness City

text: Ness City on alueen ostoskeskus ja keskustan liikkeissä vierailevat asiakkaat laajalta alueelta.


title: Ness City

text: Alueen suurimmat työllisyysalat ovat maanviljely, öljyntuotanto sekä karjanjalostus.


title: Paltamon kirkko

text: Paltamon kirkko on Paltamon seurakunnan kirkko Paltamon kirkonkylässä. Seurakunnan vanha kirkko, Paltaniemen kuvakirkko, sijaitsee Paltaniemen kylässä, joka on nykyisin osa Kajaanin kaupunkia. Vanha kirkko on kuitenkin edelleen Paltamon seurakunnan omistama.


title: Paltamon kirkko

text: Paltamon vanhin kirkko tuhoutui maanjäristyksessä 22. kesäkuuta 1626. Sitä pidetään ainoana maanjäristyksenä, joka on Suomessa aiheuttanut vahinkoa julkiselle rakennukselle. Onnettomuuden jälkeen kirkon paikaksi valittiin Paltaniemi, johon valmistui puukirkko vuonna 1726.


title: Paltamon kirkko

text: Seurakunta alkoi suunnitella uutta kirkkoa nykyiseen kirkonkylään jo 1800-luvun lopulla. Kirkonkylästä eli silloisesta Kiehimän kylästä oli muodostunut kunnan keskus Paltaniemen sijaan. Rakentamaan päästiin kuitenkin vasta kesällä 1939, mutta talvisodan vuoksi peruskiven muurauskin siirtyi vuoteen 1941. Jatkosodan aikana työt taas viivästyivät. Kirkko vihittiin lopulta käyttöönsä 4. elokuuta 1946.


title: Paltamon kirkko

text: Arkkitehti Ilmari Launiksen suunnittelema valkoiseksi rapattu tiilikirkko on tyypiltään kolmilaivainen hallikirkko. Kellotapulin kello on peräisin Konevitsan luostarista. Seurakunta osti sen luostariyhteisöltä sodan jälkeen. Alttaritaulu "Kristuksen taivaaseenastuminen" vuodelta 1947 on paltamolaissyntyisen taiteilija Toivo Tuhkasen maalaama.


title: Thunderwing

text: Thunderwing on fiktiivinen hahmo Transformers-universumissa.


title: Thunderwing

text: Hänen alaisiaan olivat mm. Pretenderit Bludgeon, Strangehold ja Octopunch, Triggerconit Ruckus, Windsweeper ja Crankcase sekä Targetmasterit Quake, Needlenose ja Spinister. Thunderwing halusi itselleen kadonnutta Matrixia ja yritti löytää sen ennen Autobottien etsintäpartioita.


title: Thunderwing

text: Thunderwing oli Mega-Pretender, hänen Pretender-kuorensa oli jonkilaisen japanilaisen demonin näköinen ja ulkokuori pystyi muuttumaan avaruusalukseksi. Sarjakuvassa Thunderwing esiintyi aina Pretender-kuori päällään. Thunderwing sai haltuunsa Matrixin, joka oli "turmeltunut". Myöhemmin Thunderwing hyökkäsi Unicronin kimppuun, hän oli henkisesti turmeltuneen Matrixin kontrollissa. Unicron hajotti Thunderwingin romuksi. Optimus Prime otti sen jälkeen Matrixin itselleen ja tuhosi Unicronin.


title: Thunderwing

text: "ssa" Thunderwing oli Mini-Con, joka kuului Ilmasotilaalliseen ryhmään ("Air Military Team"), johon kuuluivat myös Terradive ja Gunbarrel.


title: Thunderwing

text: Videopelissä "" Thunderwing oli transformeri, jonka Unicron oli luonut kauan sitten tuhotakseen Johtajuuden Matrixin. Yhdessä vaiheessa hän oli joutunut vangiksi pimeästä energonista koostuvan meteorin sisään. Kun Thunderwing vapautui, hänen toimintonsa olivat epävakaita. Decepticonit tarjoutuivat korjaamaan hänet, jos hän liittyisi Decepticoneihin. Mutta korjauksen jälkeen Thunderwing petti heidät.


title: Thunderwing

text: Thunderwingin äänenä pelissä on Robin Atkin Downes.


title: EMAS

text: EMAS (the Eco-Management and Audit Scheme) on johtamisjärjestelmä, joka auttaa organisaatiota ottamaan ympäristöasiat huomioon toiminnassaan. Sen avulla organisaatio voi myös osoittaa ympäristönsuojelunsa tason kehittymisen. Järjestelmä on käytössä Euroopan unionissa ja ETA-maissa. Se perustuu EU:n asetukseen organisaatioiden vapaaehtoisesta osallistumisesta yhteisön ympäristöasioiden hallinta- ja auditointijärjestelmään.


title: EMAS

text: Organisaation EMAS-järjestelmään kuuluu ISO 14001 -standardin mukaisenen ympäristöjärjestelmä sekä ympäristöraportista eli EMAS-selonteosta. Järjestelmän toimivuuden toteaa ulkopuolinen auditoija eli todentaja. Organisaatio voi käyttää viestinnässään EMAS-sertifikaattia ja EMAS-logoa.


title: EMAS

text: Suomessa EMAS-toimintaa organisoivat Suomen ympäristökeskus ja Mittatekniikan keskus. Suomen ympäristökeskus vastaa organisaatioiden rekisteröinnistä ja Mittatekniikan keskus hyväksyy järjestelmän todentajat Suomessa sekä seuraa ulkomaisten todentajien toimintaa Suomessa.


title: Operaatio Catapult

text: Operaatio Catapult ("hyökkäys Mers-el-Kébiriin" tai "hyökkäys Oraniin") oli Yhdistyneen kuningaskunnan toisen maailmansodan laivasto-operaatio, jonka tarkoituksena oli varmistaa, etteivät Ranskan laivaston alukset joudu Akselivalloille.


title: Operaatio Catapult

text: Operaation taustalla olivat Italian sodanjulistus 10. kesäkuuta 1940, joka aiheutti selkeän uhan Ison-Britannian toimille Välimerellä ja sen ympäristössä. Italian laivasto oli neljänneksi suurin maailmassa ja ennen kaikkea se oli erittäin uudenaikainen ja kalustollisesti ajatellen paras maailmassa.


title: Operaatio Catapult

text: Ja suorana uhan lisäyksenä nähtiin Ranskan antautuminen 25. kesäkuuta, joka jätti Ison-Britannian yksin Akselivaltoja vastaan. Ranskan laivasto oli suuri ja sen lisääminen Saksan ja Italian laivastoihin olisi siirtänyt ylivallan merillä Akselivalloille. Antautumisehdoissa toki sovittiin, että osa laivastosta jäisi Vichyn Ranskan käyttöön siirtomaiden valvontaa varten ja että loppuosa sijoitettaisiin satamiin ja riisuttaisiin aseista.


title: Operaatio Catapult

text: Ranskan antautuessa sen laivasto oli hajantunut eri tukikohtiin seuraavasti:


title: Operaatio Catapult

text: Gibraltarille luotiin Force H vara-amiraali Sir James Somervillen komentoon 28. kesäkuuta, johon kuului lentotukialus "HMS Ark Royal", taistelulaivat "HMS Resolution" ja "HMS Valiant", taisteluristeilijä "HMS Hood", kevyt risteilijä "HMS Arethusa" sekä neljä hävittäjää. Osaston tehtävänä oli valvoa ranskalaisia aluksia läntisellä Välimerellä sekä estää tarvittaessa niiden haltuunotto.


title: Operaatio Catapult

text: Epäonnistuneen valtausyrityksen jälkeen taistelulaiva "Richelieun" purjehtiessa Brestistä Dakariin, osasto palasi Gibraltarille, mistä se purjehti Oranin ja Mers-el-Kébirin edustalle. Force H:n vahvuuteen oli lisätty kevyt risteilijä "HMS Enterprise" sekä 7 hävittäjää. Tällöin osastossa palvelevat hävittäjät olivat "HMS Faulknor", "HMS Foxhound", "HMS Fearless", "HMS Forester"," HMS Foresight", "HMS Escort", "HMS Keppel", "HMS Active", "HMS Wrestler", "HMS Vidette" sekä "HMS Vortigern".


title: Operaatio Catapult

text: "HMS Ark Royalin" laivaston ilmavoimien yksiköt ja koneet olivat:


title: Operaatio Catapult

text: Brittien saapuessa 3. heinäkuuta ranskalaisen tukikohdan edustalle, ranskalaiset laivat olivat edelleen laiturissa. "HMS Ark Royalin" päällikkö Cedric S Holland oli aikaisemmin toiminut sotilasasiamiehenä Pariisissa ja tunsi henkilökohtaisesti useita vanhempia upseereita ranskalaisilta aluksilta. Täten hänet oli valtuutettu toimittamaan brittien uhkavaatimus satamaan. Viestin yhteenvedossa todettiin, että mikäli uhkavaatimuksen yksikään vaihtoehto ei sopisi ranskalaisten tulisi upottaa aluksensa tai sitten britit tekisivät sen käyttäen siihen tarvittavaa voimaa estääkseen alusten joutumisen akselivalloille.


title: Operaatio Catapult

text: Jo neuvottelun aikana ranskalaiset aloittivat laivojensa valmistamisen purjehdukseen, koneita lämmitettiin, hinaajat tuotiin paikalle ja niin edelleen. Kapteeni Holland sai ranskalaisten komentajalta lausunnon, joka välitettiin amiraali Somervillelle. Annettu lausunto ei kuitenkaan ollut selkeästi tulkittavissa, joten amiraali Somerville antoi vielä mahdollisuuden valita esitetyistä vaihtoehdoista. Valintaa ei suoritettu.


title: Operaatio Catapult

text: Kapteeni Holland palasi hävittäjällä takaisin Force H:n luo ja hänen palatessaan taistelulaivat avasivat tulen kello 16:56. Tuli oli heti tappavan tarkkaa. Viidessätoista minuutissa ranskalainen amiraali totesi laivojensa olevan käyttökelvottomia, jolloin amiraali Somerville käski lopettaa tulituksen. Brittiläiset tiedustelukoneet ilmoittivat, että satamassa oli taisteluristeilijä ("Dunkerque") pahoin vaurioituneena ajettu rantaveteen. Taistelulaiva ("Bretagne") oli pahoin vaurioitunut ja kaatunut. Toinen taistelulaiva ("Provence") oli ajettu palavana rantaveteen. Pakoa yrittänyt hävittäjä "Mogador" oli tuhoutunut, vaikka edelleen olikin pinnalla, saatuaan osuman 15 tuuman kranaatista. Taisteluristeilijä "Strasbourg" pakeni kahden suuren hävittäjän (contre-torpilleurs) "Tigre" ja "Lynx" saattamana avomerelle tulituksen alkaessa. Pakenevien alusten perään lähetettiin torpedokoneita, mutta ilman tulosta. "Strasbourg" pääsi saattueineen Ranskaan Touloniin 4. heinäkuuta illalla ja liittyi Vichyn Ranskan laivastoon.


title: Operaatio Catapult

text: Nyt Ranska katsoi olevansa sodassa brittejä vastaan ja he antoivat ilmoituksen, että upottavat 20 merimailia lähemmäs alueitaan tulevat brittialukset. Seuraavana päivänä Force H palasi Gibraltarille.


title: Operaatio Catapult

text: Asia ei kuitenkaan vielä ollut valmis. Varhain 6. heinäkuuta "HMS Ark Royalilta" lähti torpedoilla aseistettuja Fairey Swordfish koneita, joita saattamassa oli Skuat. Maaliksi oli määrätty ainoastaan vaurioitunut taisteluristeilijä "Dunkerque". Eräs laukaistuista torpedoista osui syvyyspommein lastattuun hinaajaan "Terre Neuve", joka oli kohteen vieressä. Seurauksena oli mahtava räjähdys, joka repi "Dunkerquen" kylkeen 20 metrin repeämän osastojen F ja G väliin ja surmaten 150 ranskalaista merimiestä. Lisäksi torpedot upottivat hinaajan "Esterel". Ranskalaiset hävittäjät nousivat läheisiltä kentiltä torjumaan hyökkääjiä, mutta eivät lopulta hyökänneet brittien kimppuun. Samoin muutama ilmatorjuntatykki avasi tulen, mutta ilman tulosta. "Dunkerque" saatiin paikattua vesitiiviiksi 11. syyskuuta ja se kellui 27. syyskuuta. Moottoreiden korjaamisen jälkeen ja viivytysten jälkeen alus siirrettiin lopulta Touloniin 19. helmikuuta 1942.


title: Operaatio Catapult

text: Brittiläisissä satamissa olevat alukset vallattiin ja asetettiin valvontaan. Kaappauksen yhteydessä kolme brittiä ja yksi ranskalainen kuolivat.


title: Operaatio Catapult

text: Aleksandriassa Välimeren laivaston komentajan amiraali Andrew Cunninghamin ja ranskalaisista aluksista kootun Force X:n (taistelulaiva "Lorraine", risteilijät "Duquesne", "Tourville", "Suffren" ja "Duguay-Trouin" sekä viisi torpedovenettä) komentajan amiraali Godfroyn läheinen ystävyys ja toisiaan kohtaan tuntema kunnioitus estivät vastaavan murhenäytelmän toteutumisen kuin Mers-el-Kébirissä.


title: Operaatio Catapult

text: Amiraali Cunningham antoi ranskalaisille tarvittavan ajan tehdä päätöksiä, eikä aloittanut voimatoimien käyttöä vaatimuksista huolimatta 3. heinäkuuta. Ranskalainen osapuoli taas nieli katkeruuden Mers-el-Kébirin tapahtumista. Osapuolet saivat 4. heinäkuuta tehtyä sopimuksen, jonka mukaan:


title: Operaatio Catapult

text: Lentotukialus "HMS Hermes" saattueineen, mihin kuuluivat risteilijät "HMS Dorsetshire" ja HMAS "Australia", esitti brittien vaatimukset taistelulaiva "Richelieun" kapteenille 8. heinäkuuta. Britit yrittivät vaurioittaa taistelulaivaa syvyyspommeilla lastatulla veneellä, mutta epäonnistuivat veden mataluuden vuoksi yrityksessään. Kuusi torpedokonetta "HMS Hermekseltä" teki seuraavan yrityksen ja yksi torpedo osui osastoon 46 vaurioittaen yhtä propelleista ja täytti kaksi vesitiivistä osastoa (P ja Q) vedellä. Kaikkiaan vettä pääsi alukseen 2400 tonnia kyljen ottaessa pohjaan. Aluksesta saatiin kuitenkin pumpattua vettä pois niin, että se kellui 12. heinäkuuta. Vaurioistaan huolimatta taistelulaiva kykeni lähtemään merelle yksi 15 tuuman tykkitorneista toimintakykyisenä.


title: Operaatio Catapult

text: Ranskalainen lentotukialus "Béarn" sekä risteilijät "Jeanne d'Arc" ja "Emile Bertin" valmistautuivat Ranskaan paluuseen. Tukialuksella oli 102 amerikkalaisvalmisteista lentokonetta: 44 Curtiss SB2C Helldiver, 27 Curtiss H751 (P-36 Yhdysvalloissa), 25 Stinson 105 sekä 6 Brewster Buffaloa (Yhdysvalloissa F2A) Belgian ilmavoimille. Britit olivat valmiina aloittamaan operaation osastoa vastaan, mutta amerikkalaisten puuttuminen asiaan esti sen.


title: Operaatio Catapult

text: Ranskan antautuessa lentokoneet oli purettu rannalle, missä puolet koneista oli tuhoutunut varastoinnin heikkouden sekä ryöstelyn vuoksi. Lentotukialus pysyi Martiniquella vuoteen 1944, minkä jälkeen se purjehti Yhdysvaltoihin huoltoon.


title: Operaatio Catapult

text: Ranskan laivasto oli pääosin tuhottu tai siirtynyt brittien valvontaan ja sittemmin muodosti Vapaan Ranskan laivaston. Välimeren voimatasapaino ei muuttunut briteille ylivoimaiseksi.


title: Revolusongs

text: Revolusongs on Sepulturan EP-levy, joka julkaistiin 4. maaliskuuta 2003. Se koostuu seitsemästä cover-kappaleista ja se julkaistiin ainoastaan Japanissa ja Brasiliassa. "Revolusongs" on lisätty myös "Roorback" -albumin digipak-versioon.


title: Revolusongs

text: EP sai hyvät arvostelut, mutta rajoitetun julkaisualueen vuoksi myynti ei ollut suurta.


title: Loistokardinaalit

text: Loistokardinaalit ("Passerina") on amerikkalainen kardinaalien heimoon kuuluva varpuslintusuku, jossa on seitsemän lajia:


title: Balkaninsieppo

text: Balkaninsieppo ("Ficedula semitorquata") on Kaakkois-Euroopassa esiintyvä varpuslintulaji.


title: Balkaninsieppo

text: Balkaninsiepon pituus on noin 13 cm, siipien kärkiväli 23,5–24 cm ja paino 12–17 g, keskimäärin 13–14 g. Se muistuttaa suuresti sekä kirjosieppoa että sepelsieppoa. Koiras on mustavalkoinen, naaras ruskeanvalkoinen. Koiraalla siiven keskimmäisten peitinhöyhenten kärjet ovat valkoiset. Nuorta lintua ja naarasta on maastossa lähes mahdoton erottaa sepelsieposta.


title: Balkaninsieppo

text: Balkaninsieppo elää laikuittain Balkanilla, Kreikassa ja Turkissa. Yhtenäisempi esiintymisalue on Mustanmeren itäpuolella ja Kaspianmeren eteläpuolella. Euroopan populaation koko on 15 000–53 000 paria, joka on noin puolet lajin kokonaispopulaatiosta. Balkaninsieppo on taantunut viime vuosikymmeninä pääasiassa elinympäristöjen tuhoutumisen takia. Laji on muuttolintu, joka talvehtii pääosin Itä-Afrikassa Sudanista Tansaniaan. Lajia ei ole tavattu Suomessa.


title: Balkaninsieppo

text: Balkaninsieppo elää vuoriston lehti- ja sekametsissä, etenkin tammien ja pyökkien seurassa. Laji suosii vesistöjen läheisyyttä.


title: Balkaninsieppo

text: Balkaninsiepot tekevät pesänsä puunkoloon tai linnunpönttöön 2,5–12 m:n korkeudelle. Naaras rakentaa yksin pesän ja munii yleensä viisi tai kuusi munaa, joita se hautoo 13–14 päivää. Molemmat puolisot huolehtivat poikasista, jotka lähtevät pesästä noin 15 päivää vanhoina. Laji pesii yleensä vain kerran kesän aikana.


title: Balkaninsieppo

text: Balkaninsieppo saalistaa lähes yksinomaan lentäviä hyönteisiä. Saalistustapa on samanlainen kuin harmaasiepon: lintu istuu näkyvällä paikalla ja sieppaa lentävän hyönteisen, palaten usein samalle tähystyspaikalle.


title: Heidi Aaltonen

text: Heidi Aaltonen (es. Venla Savikuja) on kuvitteellinen hahmo televisiosarjassa "Salatut elämät", jossa hän esiintyi vuosina 2009–2015. Heidi esiintyy myös "Salattujen elämien" spin-off-sarjassa "Tuuliranta" ja elokuvassa "Nightmare – painajainen merellä".


title: Heidi Aaltonen

text: Heidillä on temperamenttinen luonne, mikä on johtanut esimerkiksi väkivaltaisuuteen. Pohjimiltaan hän on kuitenkin hellä, hyväsydäminen ja sosiaalinen ihminen. Heidin toisinaan huono tai ilkeä käytös juontaa juurensa Heidin lapsuudessa tapahtuneeseen välikohtaukseen, jonka seurauksen Heidin ja hänen veljensä vanhemmat menehtyivät.


title: Heidi Aaltonen

text: Heidin perheeseen kuuluvat veli Tuukka ja isoäiti sekä edesmenneet vanhemmat. Heidi kertoi ystävillensä, että hänen vanhempansa kuolivat auto-onnettomuudessa, minkä jälkeen hän jäi isoäitinsä huostaan. Myöhemmin paljastui, että todellisuudessa Heidin ja hänen veljensä Tuukan vanhemmat eivät kuolleet onnettomuudessa, vaan heidän isänsä Pertti Aaltonen oli tappanut jouluaattona aseella heidän äitinsä ja lopulta itsensä. Hän yritti tappaa myös Tuukan ja Heidin, mutta nämä pääsivät karkuun.


title: Heidi Aaltonen

text: Heidi ja Marianna Kurki olivat samassa koulussa. Heidillä oli jokin tärkeä asia hoidettavanaan, mutta kun hän saapui luokan oven eteen, hän ei päässyt enää sisälle. Suutuspäissään Heidi heitti kansionsa kädestään, joka taas osui Mariannaan. Marianna meni tästä paniikkiin, jolloin Heidi tarjoutui viemään hänet sairaalaan. Sairaalassa heistä tuli hyvät ystävät. Marianna väitti asuntonsa tuhoutuneen tulipalossa, ja kun hän onnistui hankkiutumaan eroon Heidin vuokralaisesta Roni Jalavasta ja lavasti asuntoon murron, sai hän Heidin pelkäämään yksin asumista ja pyytämään Mariannaa vuokralaisekseen.


title: Heidi Aaltonen

text: Marianna halusi paeta elämäänsä ja alkoi esittää Heidiä, mikä lopulta sai naisen menettämään järkensä. Marianna hankkiutui eroon Heidin parhaasta ystävästä Pepistä ja Mariannan jäljille päässeestä Sergei Kuulasta. Lopulta hän vangitsi huoneeseensa serkkunsa Lari Väänäsen ja tämän ystävän Elias Vikstedtin, koska pojat pääsivät liian lähelle totuutta Mariannan menneisyydestä. Pojat olivat nimittäin saaneet selville, että Marianna oli myös yrittänyt esittää entistä ystäväänsä Selinaa, joka oli vaipunut psykoosiin melkein heti heidän muutettuaan samaan asuntoon. Mariannaa tietenkin epäiltiin, että hän oli lavastanut Selinan psykoosin, jolloin myös Marianna otettiin hoitoon. Myöhemmin hän sieppasi myös Heidin ja Janne Haukkalan. Kalle Laitela ja Miska Koistinen kuitenkin pelastivat vangit. Marianna pidätettiin, mutta todettiin olevan henkisesti sairas eikä näin ollen saanut vankeustuomiota. Myöskin mielisairaalassa hän yritti väittää olevansa Heidi. Kun Marianna raivostui psykiatrille, hänet laitettiin lepositeisiin. Yöllä Sergei tuli puhumaan Mariannalle siitä, että kaikki olisivat tyytyväisiä, jos vain kuolisi pois. Tämän jälkeen hän viimein tajusi olevansa Marianna Kurki. Marianna yritti vielä pyytää anteeksi Heidiltä ja mietti, miten hän oli ikinä pystynyt satuttamaan parasta ystäväänsä. Heidi ei halunnut enää antaa anteeksi, joten ystävyys katkesi. Marianna yritti myös itsemurhaa, mutta selvisi hengissä.


title: Heidi Aaltonen

text: Heidi seurusteli Konsta Nurmen kanssa, mutta pari erosi Konstan ihastuttua Peppi Puolakkaan. Heidi yritti saada Konstaa takaisin itselleen ja sai Peppiin ihastuneen Sampo Kaukovaaran mukaan juoneen. Yhdessä he onnistuivatkin rikkomaan Pepin ja Konstan suhteen, mutta Konsta ei halunnut palata yhteen Heidin kanssa.


title: Heidi Aaltonen

text: Heidi ja Joonatan Sievinen ystävystyivät tavatessaan toisensa hautausmaalla. Heidi ja Joonatan tunsivat toisensa jo koulusta, mutta tuolloin nuoret eivät tehneet lähempää tuttavuutta, sillä Joonatan seurusteli Juulia Aution kanssa ja lopetti koulunsa kesken. Heidi löysi Joonatanista kuuntelevan ystävän ja myöhemmin he alkoivat seurustella. Seurustelu keskeytyi Joonatanin lähdettyä Norjaan.


title: Heidi Aaltonen

text: Kun Joonatan oli palannut takaisin Suomeen, päätyi hän eräänä iltana harrastamaan Heidin kanssa seksiä humalassa. Heidin ja Pepin raskaustestit menivät sekaisin, jolloin Heidi luuli olevansa raskaana. Todellisuudessa Peppi oli raskaana Sergei Kuulalle. Heidi ja Joonatan suunnittelivat tulevaisuutta lapsen ympärille, kunnes totuus paljastui.


title: Heidi Aaltonen

text: Heidi tapasi Paula Sievisen sisarenpojan Jiri Viitamäen Vilnassa, missä Pihlajakadun koripallojoukkue osallistui paikalliseen kilpailuun. Jiri teki vaikutuksen Heidiin ja myöhemmin tämä odotti tapaavansa Jirin uudestaan. Heidin oltua Pepin ja Niko Vainion kanssa syömässä, Jiri ilmestyi samaan ravintolaan. Nikon ja Pepin poistuttua Jiri suuteli Heidiä. Paula oli antanut Jirille osoitteensa ja pian Jiri saapui Pihlajakadulle.


title: Heidi Aaltonen

text: Jiri oli aikaisemmin kirjoittanut puhelinnumeronsa Heidin käsivarteen tussilla. Numero ei kuitenkaan irronnut käsivarresta useista yrityksistä huolimatta ja Heidi joutui piilottelemaan sitä poikaystävältään Joonatanilta. Joonatanin huomattua numeron Heidi valehteli sen kuuluvan eräälle luokkatoverille. Salaisuus paljastui Joonatanin ja Jirin vaihdettua keskenään puhelinnumeroita. Joonatanin lähdettyä Norjaan Heidi ja Jiri tapailivat julkisemmin ja päätyivät harrastamaan seksiä. Alkava suhde päättyi, kun Heidi yllätti Jirin ja Anna Abreun roudarin saman peiton alta. Myöhemmin Heidi ja Jiri aloittivat seksisuhteen, vaikka Heidi seurusteli Topin kanssa. Topin kuoltua parisuhde Heidin ja Jirin välillä jatkui. Lopulta suhde päättyi Heidin raivokkuuden ja väkivaltaisuuden takia.


title: Heidi Aaltonen

text: Heidin selvittyä Marianna Kurjen järjestämästä kidnappauksesta, Heidin ja Jirin välit lämpevät uudelleen, kun Jiri riensi tukemaan Heidiä ja majoitti Heidin luokseen tämän asunnon ollessa käyttökiellossa poliisitutkinnan takia. Heidi ja Jiri päätyivät harrastamaan seksiä, minkä jälkeen pariskunta päätti antaa suhteelleen toisen mahdollisuuden.


title: Heidi Aaltonen

text: Heidi tapasi Tobias ”Topi” Nylundin hevostalleilla. Kaksikon tavattua uudelleen Eetu-hevosen pelastamiseksi pidetyissä ”länkkärijuhlissa” kaksikon välit lämpenivät, ja he aloittivat parisuhteen. Topi jätti Heidin saatuaan tietää tämän ja Jirin välisestä seksisuhteesta ja ajautui käyttämään huumausaineita, jotka lopulta johtivat Topin kuolemaan. Heidi kärsi omantunnontuskia asiasta, mutta ymmärsi sitten, ettei voi syyttää itseään ikuisesti.


title: Heidi Aaltonen

text: Heidillä oli yhden yön juttu Janne Haukkalan kanssa, eikä hän tiennyt tämän olleen alle 16-vuotias. Heidi joutui oikeuteen asiasta, mutta selvisi säikähdyksellä. Myöhemmin Heidin ja Jannen välillä kipinöi Jannen ollessa töissä Moosessa. Janne paljasti myöhemmin rakastavansa häntä.


title: Heidi Aaltonen

text: Kun Ossi Junior Puolakan todellisiksi vanhemmiksi paljastuivat Sebastian Vuorela ja Isabella Holm, menettivät Ossi Puolakka ja Cindy Rintala lapsen huoltajuuden. Isabella palkkasi lapsen hoitajaksi Heidin, joka Isabellan tietämättä antoi Ossin tavata lasta. Tapaamisissa Heidille ja Ossille alkoi kehittyä romanttinen suhde. Pari kuitenkin erosi Heidin mustasukkaisuuden takia.


title: ARMA 2

text: ARMA 2 on realismiin pyrkivä ensimmäisen persoonan taktinen ammuntapeli, jossa on myös mahdollista ohjata ajoneuvoja ja ilma-aluksia, sekä komentaa yksiköitä reaaliaikastrategiapelien tyyliin. Pelin kehittäjä on "" ja "Armed Assault" -pelit kehittänyt Bohemia Interactive ja sen julkaisusta Suomessa vastaa 505 Games. Peli julkaistiin Saksassa 29. toukokuuta ja muualla Euroopassa 17.–19. kesäkuuta 2009. "ARMA 2" demo julkaistiin 25. kesäkuuta 2009. Kesäkuussa 2011 pelistä julkaistiin vapaasti pelattava ilmainen versio. Pelille julkaistiin jatko-osa "Arma 3" syyskuussa 2013.


title: ARMA 2

text: "ARMA 2" sijoittuu vuoteen 2009 ja tapahtumapaikkana on kuvitteellinen, entisen Neuvostoliiton maa Chernarus. Suoraan käännettynä nimi tarkoittaa ”Mustaa Venäjää”. Pelaaja on osa Yhdysvaltain merijalkaväen Force Recon -yksikköä, jonka tehtävänä on suojata alueen siviilejä seka ylläpitää alueen vakautta. Pelin kehittäjien mukaan "ARMA 2":ssa on mukana roolipelielementtejä ja pelin tapahtumat vaikuttavat sekä pelihahmoon että kampanjan kulkuun. Jos pelaaja esimerkiksi ahdistelee aseettomia siviilejä, menettävät he luottamuksensa pelaajaan ja voivat tämän johdosta antaa tärkeitä tietoja vihollisen käsiin.


title: ARMA 2

text: Pelialueen koko on noin 225 neliökilometriä ja sen topografia perustuu oikeaan Tšekissä olevaan České Středohořín vuoristoalueeseen.


title: ARMA 2

text: Pelin kehittäjien ilmoittamia ominaisuuksia "ARMA 2":lle:"ARMA 2" käyttää pelisarjan edellisiä pelimoottoreita tehokkaampaa versiota Bohemia Interactiven Real Virtuality -pelimoottorista. Saman pelimoottorin aikaisempia versioita on käytetty "Operation Flashpoint: Cold War Crisis"-, "VBS1"-, "VBS2"- ja "Armed Assault" -ohjelmistoissa.


title: ARMA 2

text: Seuraavassa on lueteltu joitakin "ARMA 2":n teknisiä ominaisuuksia:"ARMA 2":n lisäosa "Arma 2: Operation Arrowhead" julkaistiin Microsoft Windowsille 29. kesäkuuta 2010. Lisäosassa pelaaja on osa Yhdysvaltain maavoimia, joka on lähetetty keskiaasialaiseen Takistanin maahan. Lisäosa tuo mukanaan muun muassa uuden kampanjan, kolme uutta pelimaastoa, FLIR-lämpökamerajärjestelmän, uusia yksiköitä ja ajoneuvoja.


title: ARMA 2

text: Lisäosa ei tarvitse alkuperäistä "ARMA 2" -peliä toimiakseen, mutta "ARMA 2":n sisältö voidaan yhdistää "Operation Arrowhead" -lisäosaan. Bohemia Interactive tekee lisäosankin julkaisun jälkeen päivityksiä pelimoottoriin. Nämä päivitykset tulevat myös alkuperäiseen "ARMA 2" -peliin.


title: ARMA 2

text: Lisäosalle on julkaistu kolme ladattavaa laajennusta (DLC) "British Armed Forces", "Private Military Company" ja "Army of the Czech Republic". 1. huhtikuuta 2011 kaksi ensimmäistä laajennusta julkaistiin myös itsenäisenä DVD-versiona nimeltään "ArmA II: Reinforcements".


title: ARMA 2

text: Lisäksi lisäosalle on tehty aiempien Bohemian pelien tapaan lukuisia modifikaatioita, mm. DayZ ja Finnish Defence Forces Mod.


title: Kirjosiipikardinaalit

text: Kirjosiipikardinaalit ("Pheucticus") on kardinaalien heimoon kuuluva lintusuku.


title: BMW F 800 S

text: BMW F 800 S eli BMW F800S on BMW:n valmistama moottoripyörämalli, jossa on kaksisylinterinen rivimoottori. Mallissa on hyvin samanlainen tekniikka sisarmallinsa F 800 ST:n kanssa, joka on matkapyörämaisempi muunnos F 800 S:stä suuremman katteen ansiosta. Molemmat mallit esiteltiin vuonna 2006.


title: BMW F 800 S

text: Pyörien 85 hevosvoimaisen moottorin on valmistanut itävaltalainen Bombardier-Rotax. Malliin valittiin kaksisylinterinen rivimoottori sillä se tuottaa merkittävästi tehoa jo matalilla kierroksilla, ja se on myös edullisempi valmistaa kuin BMW:n perinteinen vastaiskumoottori. Moottorin sytytysväli on 360°. Mallissa on hihnalla toteutettu toisioveto ja alumiininen, yksipuolinen takahaarukka. Molempiin malleihin on saatavana ABS-jarrut lisävarusteena.


title: Ustaritz (jalkapalloilija)

text: Ustaritz Aldekoaotalora Astarloa yleensä vain Ustaritz (s. 16. helmikuuta 1983 Abadiño, Biskaja, Espanja) on espanjalainen jalkapalloilija. Hän on pelipaikaltaan keskuspuolustaja.


title: Ustaritz (jalkapalloilija)

text: Ustaritz on Athletic Bilbaon kasvatti. Hän teki ensiesiintymisensä edustusjoukkueessa kaudella 2005–2006. Ensimmäisenä kautenaan pääsarjassa hän pelasi yhteensä 17 ottelua.


title: Pensastaskut

text: Pensastaskut ("Saxicola") on sieppojen heimoon kuuluva lintusuku. Suvun lajien määrä vaihtelee eri lähteissä. BirdLife Suomen luokituksessa sukuun kuuluu 13 lajia.


title: Luettelo galaksijoukoista

text: Tämä artikkeli on luettelo galaksijoukoista.


title: Fidžinleguaani

text: Fidžinleguaani eli juovaleguaani ("Brachylophus fasciatus") on Tyynenmeren saarilla tavattava liskolaji. Laji kuvattiin "Brachylophus"-suvun lajeista ensimmäisenä. Sen lajinimi "fasciatus" merkitsee juovikasta, vaikka lajin väritys vaihtelee iän mukaan. Laji on nykyisin erittäin uhanalainen. Saarille tuodut pedot, kuten mungot ja kissat, ovat sille suuri uhka.


title: Fidžinleguaani

text: Aikuisella fidžinleguaanilla on pituutta noin 70 cm, josta häntää on yli kaksi kolmasosaa. Ruumis on solakka, ja pitkää häntää käytetään tasapainoiluun puissa ja pensaissa liikkuessa. Naaraan häntä on suhteessa suurempi kuin koiraalla. Sukupuolet ovat muutoin melko samankokoiset, mutta naaraan raajat ovat hoikemmat ja niiden kuviointi himmeämpi kuin koiraalla. Selkä- ja pyrstöharjat ovat matalat. Koiraspuolisilla fidžinleguaaneilla on ruumiissaan 2–3 leveää, sinivihreää poikkiraitaa, jotka erottuvat hyvin vaaleanvihreästä tummanvihreään ruumiista. Naarailla ei ole raitoja, vaan muutama valkoinen tai vaaleansininen pilkku. Juovat auttavat leguaania sulautumaan lehvästöön, jossa auringon valo synnyttää vihreän eri sävyjä. Vihollisen tai kilpailijan ilmestyessä värit muuttuvat jyrkkäreunaisemmiksi. Väritys muuttuu noin 2–4 minuutissa, joskus minuutissakin. Värityksen muutosta säätelevät hormonit ja hermosto. Naaraan kuvioinnit ovat hyvin yksilöllisiä. Silmät ovat oranssit ja sierainten reunat erottuvan keltaiset.


title: Fidžinleguaani

text: Fidžinleguaania tavataan alkuperäisenä Fidži- ja Tongasaarilla. Lisäksi sitä tavataan istutettuna Vanuatulla. Lajin pääasiallista elinympäristöä ovat soiden tuntumassa sijaitsevat alankomaan rannikko- ja metsäalueet. Toisinaan niitä tapaa myös viljelysmailta ja istutusmetsistä.


title: Fidžinleguaani

text: Fidžinleguaani on päiväaktiivinen eläin ja viettää päivänsä paistattelemassa auringossa, puolustamalla reviiriään ja ruokaillen. Fidžinleguaanit oleilevat pääosin oksistossa. Ne ovat myös hyviä uimareita. Kun leguaani menee nukkumaan, se hakeutuu tuulelta suojassa olevaan oksanhaaraan ja asettuu siihen niin, että pää lepää etujalkojen varassa toisessa oksanhaarassa ja takajalkojen vahvat varpaat pitävät kiinni toisesta haarasta. Ne voivat tarrautua oksiin myös hännällään. Leguaanit viestivät keskenään viemärisuolen eritteiden avulla. Ne etsivät niistä kemiallisia viestejä kielellään koskettamalla. Koiraat myös erittävät sieraimistaan nestettä, joka on peräisin suolatasapainoa säätelevästä rauhasesta.


title: Fidžinleguaani

text: Koiraat ovat hyvin territoriaalisia, ja niiden väliset kamppailut voivat olla rajuja. Sukukypsät koiraat muuttuvat tavallista aggressiivisemmiksi marraskuussa. Kun koiras tapaa vihollisen tai kilpakosijan, sen ruumiin juovitus muuttuu jyrkkärajaisemmaksi. Se heiluttaa aluksi päätään nopeassa tahdissa puolelta toiselle ja levittää samalla kurkkunsa ja vetää kylkensä sisään näyttääkseen mahdollisimman suurikokoiselta. Kurkun levittäminen saa sen pään näyttämään 30–40 prosenttia normaalia suuremmalta. Kylkien sisäpinnan vetäminen lisää korkeutta 15–20 prosenttia. Samaa tarkoitusta palvelee myös niskan kohdalta korkeimmillaan oleva selkäharja. Jos toinen yksilö ei peräänny, seuraa raju tappelu. Taistelujen takia noin viidennekseltä aikuisista koiraista puuttuu 1–2 varvasta. Siitä huolimatta fidžinleguaanit ovat hyvin arkoja ja hakeutuvat heti kasvillisuuden suojaan pedon, kuten petolinnun, käärmeen tai nuorille yksilöille vaarallisen kuningaskalastajan havaitessaan.


title: Fidžinleguaani

text: Fidžinleguaanit syövät enimmäkseen kasviravintoa. Ne syövät puiden nuoria versoja, kukkia, lehtiä ja hedelmiä, ja täydentävät ruokavaliotaan myös hyönteisillä.


title: Fidžinleguaani

text: Fidžinleguaanikoiras yrittää viekoitella naarasta heiluttelemalla päätään ja lipomalla sitä kielellään. Kantoaika kestää 5 kuukautta. Myöhemmin parittelun jälkeen naaras kaivaa munilleen kolon, johon se munii kerralla 3–6 munaa. Tämän jälkeen se peittää kolon. Munat ovat aluksi noin kolmen sentin pituisia, mutta paisuvat nelisenttisiksi, kun niihin imeytyy vettä kosteasta maasta. Ne ovat alkuun vaaleita, mutta saavat vähitellen ruskeahkon täplän, jonka kohdalta poikanen rikkoo munankuoren. Munat hautuvat maassa 7–9 kuukautta, minkä jälkeen poikaset kaivautuvat maasta samanaikaisesti.


title: Fidžinleguaani

text: Fidžinleguaani on nykyään uhanalainen laji, ja niitä arvioidaan olevan luonnossa alle 10 000 yksilöä. Vähenemisen syynä ovat elinalueiden häviäminen, kuten metsien hakkuut, saarille tuodut vieraslajit, vainoaminen ja pyynti lemmikeiksi. Siat ja vuohet muuttavat lajin elinympäristöä laiduntaessaan, kun taas mungot, rotat ja kissat syövät leguaaneja ja niiden munia.


title: Fidžinleguaani

text: Laji on nykyään rauhoitettu Fidžissä, ja luonnonvaraisten eläinten kaupalta sitä suojaa CITES-sopimus, jonka liitteeseen I se kuuluu. Fidžinleguaanit ovat lisääntyneet menestyksekkäästi Fear-No-Moren eläintarhassa Fidžissä ja San Diegon eläintarhassa Yhdysvalloissa.


title: Länsilinjat

text:
Länsilinjat Oy (vuoteen 1980 saakka Länsi-Linjat Oy) on pirkanmaalainen linja-autoyritys.
Yritys on perustettu alun perin vuonna 1939, jolloin viisi pohjoissatakuntalaista, Hämeenkyrön ja Ikaalisten suunnasta Tampereelle ajanutta liikennöitsijää päätti yhdistää toimintansa 22 auton yhtiöksi. Kyseiset liikennöitsijät olivat Adrian Moisio Parkanosta, Akseli Johannes Myllymäki Hämeenkyröstä, Taave ja Eino Sarkki Viljakkalasta sekä Antti Antila Ikaalisista. Huomattavin edellä mainituista oli Adrian Moisio, joka oli aloittanut liikenteen Parkanosta Tampereelle vuonna 1928. Tätä linjaa hän pidensi Jalasjärvelle vuonna 1931 ja Kurikkaan vuonna 1932 sekä lopulta Vaasaan vuonna 1936. Myös A. J. Myllymäki alkoi liikennöidä Tampereelta Seinäjoelle vuonna 1934. 1930-luvun loppupuolella Adrian Moisiolla oli jo 13 linja-autoa, mutta kasvaneen velkataakan ja koventuneen kilpailun vuoksi hän päätti luopua linja-autoliikenteen harjoittamisesta, mikä oli ratkaiseva tekijä Länsilinjat Oy:n perustamiselle. Ennen Länsilinjojen perustamista Moisio ehti tarjota liikennettään porilaiselle Väinö Keto-Seppälälle, joka oli jo noussut merkittäväksi liikenteenharjoittajaksi Pohjois-Satakunnan ja Etelä-Pohjanmaan alueilla.


title: Länsilinjat

text: Uuden yrityksen syntyä edelsivät liki vuoden kestäneet sitkeät neuvottelut. Länsilinjat Oy:n perustamissopimus allekirjoitettiin Tampereen linja-autoasemalla pidetyssä kokouksessa 21. helmikuuta 1939 ja yhtiön virallinen perustamiskokous pidettiin 9. maaliskuuta. Kaikki edellä mainitut liikennöitsijät luovuttivat liikennöintioikeutensa ja kalustonsa uudelle yhtiölle. Länsilinjojen ensimmäisistä autoista kolme oli seka-autoja, koska yhtiön linjoilla kuljetettiin paljon maataloustuotteita. Yhtiön toimitusjohtajaksi päätettiin kutsua yhdistymisneuvotteluja vetänyt tamperelainen linja-autoliikennöitsijä Yrjö Penttilä, jonka johdossa oli kaksi muutakin linja-autoyhtiötä, Tähtivuori & Penttilä ja Viinikan Auto Oy. Kyseisten yhtiöiden liikennealue oli täysin erillään Länsilinjojen muiden osakkaiden linjoista. Penttilä oli aloittanut linja-autoliikenteen Tampereen Keskustorilta Koivistonkylään yhdessä Vihtori Tähtivuoren kanssa vuonna 1926. Tähtivuoren luovuttua osakkuudestaan vuonna 1955 yhtiö toimi nimellä Penttilä & Kumpp., kunnes se joutui lopettamaan toimintansa Koivistonkylän liikenteen siirryttyä Tampereen kaupungin liikennelaitoksen haltuun vuonna 1961. Viinikan Auto fuusioitiin Länsilinjoihin vuoden 1974 lopulla. Yrjö Penttilä osallistui aktiivisesti myös alan järjestötoimintaan – hän oli mm. Linja-autoliiton perustajajäsen – ja hän sai vuonna 1977 liikenneneuvoksen arvonimen. Muut Länsilinjojen perustajaosakkaat myivät omat osuutensa yhtiöstä Penttilälle 1970- ja 1980-lukujen aikana. 1980-luvun lopussa Länsilinjat Oy:n omistajina olivat Yrjö Penttilän lapset Esko Penttilä (toimitusjohtaja), Jorma Penttilä ja Asta Salomäki. Esko Penttilä toimi myös Linja-autoliiton puheenjohtajana vuosina 1975–1995.


title: Länsilinjat

text: Talvi- ja jatkosodan aikana varsin huomattava osa vasta perustetun yrityksen linja-autoista joutui puolustusvoimien käyttöön. Sotien jälkeisinä vuosina varaosa- ja rengaspula haittasivat pahoin liikenteen hoitoa, mutta vuonna 1948 pystyttiin jo liikennöimään lähes normaalisti. Vakavaa takaiskua merkitsi oman korjaamon ja autohallin palo vuonna 1954; palossa menetettiin myös yksi linja-auto. Tuhoutuneen rakennuksen tilalle valmistui kuitenkin uusi vielä samana vuonna. Vuonna 1959 Länsilinjat oli Linja-autoliiton 20:nneksi suurin jäsenyritys 31 autolla, ja vuonna 1972 yhtiö oli sijalla 21 automäärällä 51.


title: Länsilinjat

text: 1970-luvulle saakka Länsilinjojen linjaverkosto muodostui pääasiassa pitkistä maaseutulinjoista, jotka suuntautuivat Tampereelta Kankaanpäähän (Ikaalisten ja Lavian kautta), Karviaan, Seinäjoelle ja Vaasaan. Huomattava merkitys yhtiölle oli Ylöjärvellä toimineen Outokumpu Oy:n Paroisten kaivoksen työläiskuljetuksilla 1950-luvulla. Myöhemmin yhtiölle tuli runsaasti koululaisten kuljetuksia Hämeenkyrön, Ikaalisten ja Parkanon sekä 1960-luvun lopulta lähtien myös Lavian alueilla. Ensimmäisen pikavuoronsa yhtiö sai yhdessä jalasjärveläisen Eero Lumiahon Liikenteen kanssa välille Tampere–Parkano–Vaasa vuonna 1962, minkä mahdollisti valtatie 3:n uudelleenrakennus. Tätä oli edeltänyt ns. nopean liikenteen aikataulu välillä Tampere–Parkano vuodesta 1950. Vuonna 1976 Tampereen ja Vaasan välinen pikavuoro tuli kokonaan Länsilinjat Oy:n hoidettavaksi. Maaltamuuton ja henkilöautoistumisen aiheuttama matkustajakato alkoi 1960-luvulta lähtien tuntua myös Länsilinjojen vakiovuoroilla. 1970-luvun loppupuolelta lähtien yhtiö alkoi kehittää voimakkaasti tilausajosektoriaan, mihin kuului myös oman matkatoimiston – Ajurimatkat Oy:n – perustaminen vuonna 1977.


title: Länsilinjat

text: 1960-luvun lopulta lähtien yhtiöön on yritysostojen myötä liitetty useita Tampereella sekä Pohjois-Satakunnan ja Luoteis-Pirkanmaan alueella toimineita pienempiä liikenneyrityksiä. Länsilinjojen siihen asti suurin yrityskauppa oli kurulaisen Artturi Tiuran 30 auton yrityksen osto vuonna 1979. Vuoden 1988 lopussa Länsilinjat Oy:ssä työskenteli 170 henkilöä ja sillä oli 105 linja-autoa. Vuonna 1991 Länsilinjat oli yksi ExpressBus-yhteenliittymän perustajaosakkaista, ja pikavuorojen tuotteistamisesta saatujen kokemusten perusteella yhtiö keskitti tilausajotoimintansa LL Charter -tunnuksen alle vuonna 1994. Länsilinjojen täyttäessä 60 vuotta yhtiön liikevaihto oli 57,6 miljoonaa markkaa, josta lähi- ja seutuliikenteen osuus oli 35 prosenttia, vakiovuoroliikenteen 30 prosenttia, pikavuorojen 20 prosenttia ja tilausajojen osuus 15 prosenttia. Vuonna 1999 yhtiössä työskenteli 140 henkilöä ja sillä oli 85 linja-autoa.


title: Länsilinjat

text: Yhtiö ajaa lähiliikennettä Tampereelta Nokialle ja Ylöjärvelle, vakiovuoroja muun muassa Kuruun, Parkanoon ja Kankaanpäähän sekä ExpressBus-pikavuororeittejä Tampereelta muun muassa Helsinkiin, Vaasaan ja Kokkolaan Seinäjoen kautta. 1960-luvun lopulta lähtien Länsilinjat liikennöi parinkymmenen vuoden ajan myös Poriin yhdessä porilaisen V. Keto-Seppälä Oy:n kanssa.


title: Länsilinjat

text: Länsilinjat on menestynyt myös Tampereen joukkoliikenneyksikön kilpailutuksissa Tampereen seudun joukkoliikenteen järjestämään liikenteeseen. Näistä liikennöidään linjoja 11, 17, 20, 29, 40, 50, 55, 77, 78, 79, 80, 81, 83, 84, 85 ja 86. Turun seudulla Länsilinjat liikennöi Turun ja Auran välisiä linjoja 401–403.


title: Länsilinjat

text: Länsilinjat työllistää noin 165 henkilöä ja sillä on 108 linja-autoa. Nykyään yrityksen toimitusjohtajana toimii Terhi Penttilä, joka on ensimmäisen toimitusjohtajan Yrjö Penttilän pojantytär. Yhtiön omistavat Terhi Penttilä ja hänen sisarensa Tiina Vesala. Yrityksen päätoimipaikka sijaitsee Tampereella Sarankulman kaupunginosassa vuonna 1984 valmistuneessa kiinteistössä. Aikaisemmin yhtiön toimisto oli linja-autoasemalla ja autohalli Koivistonkylän kaupunginosassa.


title: Länsilinjat

text: Joulukuussa 2018 Länsilinjat voitti Elinkeino-, liikenne- ja ympäristökeskuksen joukkoliikenteen kilpailutuksessa Satakunnan Liikenteen pikavuoroliikenteen välilllä Huittinen-Tampere ja aloitti reitillä tammikuussa 2019. Länsilinjat myös voitti Satakunnan Liikenteen Pori-Kankaanpää-vakiovuorot, Kankaanpään seutuliikenteen ja seutuliikennettä Huittisissa. Liikenne alkaa kesäkuussa 2019.


title: Hythen rautatieasema (RHDR)

text: Hythen rautatieasema on rautatieliikennepaikka Hythessa Kentissä Englannissa. Se on kapearaiteisen Romney, Hythe and Dymchurch Railwayn pohjoinen pääteasema. Liikennepaikka sijaitsee Hythen kaupungin eteläpuolella Folkestoneen johtavan valtatien A259 varrella.


title: Hythen rautatieasema (RHDR)

text: Rautatieasema sijaitsee karteessa, ja se muodostuu kolme katettua matkustajalaituria käsittävästä ratapihasta, kääntöpöydästä ja konepaja-alueesta. Liikennepaikalla on liikenteen ohjaamista ja vaihteiden kääntämistä varten 16-paikkainen mekaaninen kankiasetinlaite.


title: Hythen rautatieasema (RHDR)

text: Matkustajajunat käyttävät Hythessa pääasiallisesti laituriraiteita 2 ja 3. Laituriraide 1 toimii pääasiassa kaluston säilytysraiteena, sillä raideyhteyden puute raiteen pohjoispäässä vaikeuttaa saapuvan junan veturin pois siirtymistä. Jo ennen 1970-luvulla suoritettua ratapihan ja asetinlaitteen muutostyötä laituriraidetta 1 käytettiin vain satunnaisesti. Aiemmin käytössä ollut laituriraide 4 katosi kokonaan muutostöissä 1970-luvulla, ja raiteen paikalla on nykyisin pysäköintialue.


title: Hythen rautatieasema (RHDR)

text: Alkuperäinen asemapäällikön asuinrakennus aseman lähellä on nykyisin yksityisasuntona.


title: Michael Stahl-David

text: Michael Stahl-David (s. 27. elokuuta 1982) on yhdysvaltalainen näyttelijä. Hän on esiintynyt muun muassa televisiosarjassa "Donnellyn mafiaveljet" ja elokuvassa "Cloverfield".


title: Rakkautta on, rauhaa ei

text: Rakkautta on, rauhaa ei on Tapani Kansan esittämä kappale, joka osallistui vuoden 2009 Suomen Eurovision laulukilpailun karsintoihin. Kappaleen sävellyksen on tehnyt Mika Toivanen ja sanoituksen Tapani Kansa.


title: Rakkautta on, rauhaa ei

text: 9. tammikuuta 2009 järjestetyssä ensimmäisessä alkukarsinnassa esitetty kappale nostatti kohua mediassa, koska laulaja Kansa keskeytti esityksenä suorassa lähetyksessä. Syyksi mainittiin, että studioyleisö antoi laulajalle suuret suosionosoitukset, ja hän ei sen takia kuullut kunnolla kappaleen taustamusiikkia, minkä vuoksi hän aloitti laulamisen väärästä kohdasta. Kansa pyysi keskeyttää kappaleen, minkä jälkeen hän aloitti sen esittämisen uudestaan. Keskeytyksestä huolimatta Kansa voitti ensimmäisen alkukarsinnan saadessaan 37,4 prosenttia äänistä.


title: Afterburner

text: Afterburner on yhdysvaltalaisen blues rock -yhtye ZZ Topin vuonna 1985 julkaistu yhdeksäs studioalbumi. Levy sisältää muutamia listoille nousseita hittejä, esimerkiksi kappale ”Sleeping Bag” nousi Yhdysvaltain Mainstream Rock Tracks -listan ensimmäiselle sijalle ja Billboard Hot 100 -listan kahdeksannelle sijalle. Billy Gibbons toimii vokalistina kaikissa kappaleissa, paitsi kappaleissa ”Can’t Stop Rockin’” ja ”Delirious”, joissa vokalistina toimii Dusty Hill.


title: Jake Cherry

text: Jake Cherry (s. 15. syyskuuta 1996) on yhdysvaltalainen lapsinäyttelijä. Hänet tunnetaan muun muassa Nick Daleyn roolista elokuvassa "Night at the Museum – yö museossa" (2006). Hän on ollut ehdolla kolmen Young Artist Awardin saajaksi vuosina 2004, 2007 ja 2008. Hän asuu New Jerseyssä. Hän näytteli myös nuorta Davea elokuvassa "Noidan oppipoika" (2010).


title: Schwartz

text: Schwartz on muun muassa seuraavien henkilöiden sukunimi:


title: Reetta Meriläinen

text: Reetta Meriläinen (s. 24. huhtikuuta 1950 Polvijärvi) on suomalainen toimittaja. Hän oli Helsingin Sanomien päätoimittaja vuosina 1991–2011. Meriläinen jäi eläkkeelle keväällä 2011.


title: Reetta Meriläinen

text: Vuonna 1971 Meriläinen hyväksyttiin Sanoman toimittajakouluun, josta hän valmistui seuraavana vuonna. Meriläinen työskenteli urallaan Helsingin Sanomien eri toimituksissa vuosina 1971–1988, ET-lehden toimitussihteerinä 1988–1989 ja Sanomien toimittajakoulun johtajana 1989–1990. Lehtiuransa alkuvuosina hänet tunnettiin urheilutoimittajana. Vuonna 1990 Meriläinen aloitti Helsingin Sanomien uutispäätoimittajana ja hänestä tuli lehden historian ensimmäinen naispäätoimittaja. Syksyllä 2015 Meriläiseltä ilmestyi omaelämäkerta "Tytön tie".


title: Reetta Meriläinen

text: Vuonna 2014 Meriläinen valittiin Naisten Pankki -hyväntekeväisyysjärjestön ohjausryhmän puheenjohtajaksi.


title: Reetta Meriläinen

text: Meriläinen on naimisissa ja hänellä on kolme lasta.


title: Afšarin kieli

text: Afšarin kieli (myös afshar tai afshari) on turkkilainen kieli. Sitä puhutaan Afganistanissa ja Iranissa. Sillä on myös jonkin verran puhujia Syyriassa ja Turkissa.


title: The Daffy Duck Show

text: The Daffy Duck Show on Warner Bros. Televisionin tuottama yhdysvaltalainen piirrossarja, jota esitettiin 1970-luvun lopulla NBC:llä. Sarjassa seurataan päähahmon Repe Sorsan kommelluksia muiden Looney Tunes -hahmojen kanssa ja erityisesti Speedy Gonzalesin.


title: The Daffy Duck Show

text: Sarjasta tehtiin samanniminen uusiversio vuonna 1996.


title: Burmarsh Roadin rautatieasema

text: Burmarsh Roadin rautatieasema on kapearaiteisen Romney, Hythe and Dymchurch Railwayn liikennepaikka Kentin kreivikunnassa Englannissa. Liikennepaikka sijaitsee noin kuusi kilometriä etelään Hythen kaupungista.


title: Burmarsh Roadin rautatieasema

text: Burmarsh Roadin rautatieasema avattiin liikenteelle 16. heinäkuuta 1927 nimellä Burmarsh for East Dymchurch, ja siellä oli tuolloin kaksi laituriraidetta, lipputoimisto, odotushuone sekä eräiden tietojen mukaan myös asetinlaitesuoja. Myöhemmin aseman nimeksi muutettiin Dymchurch Bay.


title: Burmarsh Roadin rautatieasema

text: Liikennemäärät putosivat laskuun toisen maailmansodan jälkeen, ja asema alennettiin seisakkeeksi nimellä Burmarsh Road Halt. Seisake lakkautettiin vuonna 1948, mutta avattiin lyhyeksi aikaa vuonna 1950. Kun asema saman vuoden lopussa lakkautettiin toistamiseen, purettiin myös aseman rakennukset.


title: Burmarsh Roadin rautatieasema

text: Liikennepaikka avattiin liikenteelle kolmannen kerran vuonna 1977 koululaisjunien seisakkeena.


title: Burmarsh Roadin rautatieasema

text: Virallisesti Burmarsh Road luokitellaan rautatieasemaksi muun muassa rautatien lipunmyyntiautomaateissa, mutta rakenteellisesti ja liikenteellisesti liikennepaikka on seisake. Ainoat liikennepaikalla pysähtyvät junat ovat koululaisjunat sekä tilausjunat. Yleisön on kuitenkin mahdollista matkustaa tietyissä koululaisvuoroissa, joten liikennepaikalla on koululaisliikenteen lisäksi myös rajoitetusti muuta henkilöliikennettä.


title: Burmarsh Roadin rautatieasema

text: Burmarsh Roadin alkuperäiset asemarakennukset on kaikki purettu. Ainoat merkit asemasta ovat matkustajalaiturit molemmin puolin kaksiraiteista päärataa sekä läheisen tasoristeyksen ohjaus- ja kameravalvontalaitteiston vaatimat kaapit. Laiturialueen lähistöllä on myös syyskuussa 2003 tasoristeysonnettomuudessa menehtyneen veturinkuljettaja Kevin Crouchin muistomerkki.


title: Burmarsh Roadin rautatieasema

text: Rautatien toimitusjohtaja on vahvistanut huhupuheet Burmarsh Roadin tulevasta laajennuksesta. Mikäli rahoitus uudelle moottorijunalle saadaan varmistettua, voi vakinainen henkilöliikenne Burmash Roadilla jatkua.


title: Viljo Kekola

text: Viljo Kekola (1. huhtikuuta 1901 – 10. lokakuuta 2009) oli Suomen vanhin henkilö vuoden 2009 alusta kuolemaansa saakka. Hänestä tuli vanhin iäkkäämmän Aarne Arvosen kuoltua 111-vuotiaana 1. tammikuuta 2009. Kekolan kuoltua Suomen vanhin elossa oleva henkilö oli Jussi Leskinen (1901–2010).


title: Viljo Kekola

text: Nuoruudessaan Kekola työskenteli vuosina 1926–1930 Kanadassa kultakaivoksella. Palattuaan Suomeen hän alkoi viljellä maata Peräseinäjoella, kunnes pientila jäi vuonna 1976 veden alle Kalajärven laajennuksen yhteydessä. Kekola asui lähes elämänsä loppuun saakka Peräseinäjoella yhdessä toisen vaimonsa Eeva Kankaanpään kanssa. Viimeisen kuukautensa ajan hän oli Seinäjoen terveyskeskuksessa hoidettavana, muuten hän ei elämänsä aikana juurikaan lääkäriä tarvinnut. Kekola kuoli 108 vuoden ikäisenä 10. lokakuuta 2009.


title: Pregolja

text: Pregolja (; ; ), myös "Pregola", on Venäjän Kaliningradin alueen läpi virtaava, Itämeren kaakkoisosaan laskeva joki. Joki saa alkunsa Instrutš- ja Angrapajokien yhtymäkohdasta, ja se purkautuu Itämeren Veikselinhaffiin Kaliningradin kaupungissa. Pregoljan muita sivujokia ovat Pissa ja Lava.


title: Pregolja

text: Joen pituus Pregolja-nimisenä on 123 km ja Angrapan lähteiltä lukien 292 km. Pregoljan valuma-alue on 15 500 km² ja keskimääräinen virtaama 90 m³/s.


title: Paluu Timbuktuun

text: Paluu Timbuktuun on vuonna 1996 Yle TV2:ssä esitetty, suomalainen matkailuohjelma. Siinä Neil Hardwick kiertää maailman ympäri yhdessä kuvaaja Robin Smithin kanssa.


title: Paluu Timbuktuun

text: Hardwick on kirjoittanut kokemuksistaan myös matkakirjan, jossa hän kertoo sarjan taustoista (Otava, 1996).


title: Tridacna derasa

text: Tridacna derasa on jättiläissimpukkalaji. Se elää luonnossa trooppisella Indopasifisella merialueella, ja sitä pidetään myös riutta-akvaarioissa.


title: Tridacna derasa

text:
"Tridacna derasa" kasvaa halkaisijaltaan korkeintaan 50 cm pitkäksi. Sillä on kaksiosainen kuori, joka on vähemmän voimakkaasti poimullinen kuin muilla sukulaislajeilla. . Kuoren välistä työntyy esille hyllyvä lihasmassa eli "vaippa", jonka keskellä törröttää putkimainen suuosa. Vaipassa on yleensä ohuita aaltoilevia juovia, joskus myös täpliä. Väreinä on keltaista, mustaa, sinistä ja valkoista. "Tridacna derasa"n vaippa roikkuu selvästi kuoren ulkopuolella sen ollessa avoimena.
Nuorella simpukalla on kuoren saranapuolella on pienehkö aukko, josta työntyy ulos lihaksikas jalka. Jalalla simpukka tarrautuu alla olevaan merenpohjaan. "Tridacna derasan" jalka surkastuu ja aukko sulkeutuu simpukan ikääntyessä.


title: Tridacna derasa

text: Jättiläissimpukoiden elimistössä elää symbioottisia "Zooxanthellae"-leviä. Simpukan vaipan pinnassa näkyvät tummemmat läikät ovat läpinäkyviä kohtia, jotka toimivat linsseinä ja ohjaavat valoa syvemmälle vaippaan levien käyttöön.


title: Tridacna derasa

text: Tätä simpukkalajia tavataan Tyynenmeren eteläosassa: Australiassa, Fidžillä, Indonesiassa, Uudessa Kaledoniassa, Palaulla, Papua-Uudessa-Guineassa, Salomonsaarilla ja Tongalla. Se elää riuttojen ulkoreunoilla 4-10 metrin syvyydessä. IUCN on luokitellut sen uhanalaiseksi. Akvaariokauppaan tulee viljeltyjä yksilöitä; "Tridacna derasa" oli ensimmäinen jättiläissimpukkalaji, jonka kasvattaminen onnistui simpukankasvattamoissa.


title: Tridacna derasa

text: Jättiläissimpukat ovat hermafrodiitteja: ne syntyvät koiraina, mutta osa toimii myöhemmin naaraana. Kun kutuaika tulee, ne laskevat veteen signaalikemikaaleja, minkä jälkeen osa simpukoista laskee mätimunia, osa siittiöitä. Lisääntymisen laukaisee oikea kuunvaihe, vuorokaudenaika ja muiden simpukoiden laskemat kemikaalit.


title: Tridacna derasa

text: Symbioottiset levät tuottavat suuren osan simpukan tarvitsemasta ravinnosta. Se hankkii ravintoa myös suodattamalla vedestä planktonia suuaukkonsa avulla. Lämpötilan tulisi olla 22–25 °C, suolapitoisuudesta kertovan ominaispainon 1,020–1,025 ja pH 8,1–8,4. Sopiva kalsiumin määrä on 400–480 mg/litra ja karbonaattikovuus 7–12 dH. Myös strontiumin ja jodin saannista on huolehdittava.


title: Muurahaistaskut

text: Muurahaistaskut ("Myrmecocichla") on sieppojen heimoon kuuluva lintusuku. Suvun lajien määrä vaihtelee eri lähteissä. BirdLife Suome nkäyttämässä luokituksessa sukuun kuuluu 7 lajia.


title: Renault R29

text: Renault R29 on Formula 1 -auto, jota Renault-talli käytti kaudella . Talli julkisti autonsa 19. tammikuuta 2009.


title: Renault R29

text: Renault R29 on ulkonäöltään hyvin erilainen edeltäjäänsä, R28:aan, verrattuna. Tämä johtui useista sääntömuutoksista, jotka vaikuttavat näkyvimmin auton siipiin. Urarenkaitten sijaan autossa käytetään vuonna 2009 niin kutsuttuja slicks-renkaita.


title: Renault R29

text: Kaudella 2009 Renault R29 -autolla ajoivat kilpaa Fernando Alonso, Nelson Piquet sekä Romain Grosjean. Autossa käytettiin edellisistä vuosista poiketen Totalin polttoainetta. Total (joka omistaa Elfin) otti näin ollen myös Elfin paikan tallin sponsorina.


title: Renault R29

text: Lihavointi tarkoittaa paalupaikkaa, "kursivointi" kilpailun nopeinta kierrosta.


title: Mandragora Scream

text:
Mandragora Scream on vuonna 2000 perustettu italialainen metalliyhtye.
Yhtye sai alkunsa laulaja Morgan Lacroix'n levyttämästä demosta, "PromoTrack99":stä. Yhtyeen varsinainen esikoisalbumi, "Fairy Tales from Hell's Caves" julkaistiin seuraavana vuonna Lacroix'n tavattua yhtyeen nykyisen kitaristin ja toisen perustajajäsenen, Terry Hornin. "Fairy Tales" on konseptialbumi: se kertoo vampyyritarinan, jonka taustana toimii dantemainen helvetti. Vuonna 2002 Mandragora Scream julkaisi toisen albuminsa, "A Whisper of Dew". Edellisen albumin tapaan tämäkin on vampyyritarinaa kertova konseptialbumi. Espanjalaiskirjailija Julio Angel Olivares Merino loi yhtyettä varten vampyyritarinan, jonka pohjalta Lacroix kirjoitti albumin sanoitukset. Yhtyeen kolmas ja toistaiseksi viimeisin albumi ilmestyi vuonna 2006 kantaen nimeä "Madhouse". "Madhouse" ei kuitenkaan edellisten tapaan ole konseptialbumi, ja lisäksi sen julkaisi Nuclear Blastin sijaan Lunatic Asylum Records. Vuonna 2005 yhtye julkaisi "Dragonfly"-nimisen DVD/CD:n. Maaliskuussa 2007 Mandragora Scream julkaisi singlen "Jeanne D'Arc". Jeanne d'Arc sopiikin hyvin yhtyeen nimeen; mandragora eli alruuna oli inkvisition aikaan noidan merkki, ja yksi syytteistä Jeanne d'Arcin teloituksessa oli alruunan hallussapito.


title: Antti Sarkaranta

text: Antti Emil Sandberg myöh. Sarkaranta () oli suomalainen jääkärikapteeni. Hän oli Saksassa sotilaskoulutuksensa saanut jääkäri ja viiden sodan veteraani.


title: Antti Sarkaranta

text: Sandbergin vanhemmat olivat maanviljelijä Antti Sandberg ja Hilda Karoliina Sandberg. Hänet vihittiin avioliittoon vuonna 1925 Aune Maria Taavettilan kanssa.


title: Antti Sarkaranta

text: Sandberg kävi kansakoulun ja suoritti yksityisesti keskikoulukurssin Iin yhteiskoulussa vuonna 1930. Hän kävi suojeluskuntaupseerikurssin vuonna 1923 ja taktiikan soveltamiskurssin vuonna 1926 Suojeluskuntain päällystökoulussa sekä suoritti reserviupseeritutkinnon Haminassa vuonna 1928.


title: Antti Sarkaranta

text: Sandberg työskenteli maanviljelijänä kotitalossaan Kortesjärvellä ennen liittymistään vapaaehtoisena Saksassa sotilaskoulutusta antavaan Jääkäripataljoona 27:n 2. komppaniaan 29. marraskuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella ja Riianlahdella sekä Aa-joella.


title: Antti Sarkaranta

text: Sandberg saapui Suomeen (Vaasaan) jääkärien pääjoukon mukana varavääpeliksi ylennettynä. Hänet komennettiin Valkoiseen armeijaan joukkueen varajohtajaksi 3. Jääkärirykmentin 7. jääkäripataljoonan 3. komppaniaan. Hän otti osaa sisällissodan taisteluihin Tampereella sekä Aittolahdessa, Lyykylässä, Mannikkalassa ja Talissa. Näissä taisteluissa hän haavoittui lievästi Mannikkalassa.


title: Antti Sarkaranta

text:
Sandberg palveli sisällissodan jälkeen edelleen 3. Jääkärirykmentissä, josta muodostettiin myöhemmin Savon jääkärirykmentti 3. Toimi koulutusaliupseerina 6. komppaniassa. Armeijasta hän erosi 16. helmikuuta 1919 ja astui suojeluskuntajärjestön palvelukseen ja sijoitettiin paikallispäälliköksi Keuruun suojeluskuntaan 16. heinäkuuta 1919 alkaen. Keuruulta hänet siirrettiin Jyväskylän suojeluskuntapiirin 5. alueen päälliköksi 1. heinäkuuta 1921 ja IX alueen päälliköksi 1. helmikuuta 1933. Suojeluskunnasta hän erosi 31. heinäkuuta 1933.
Sarkaranta liittyi 14. joulukuuta 1921 Itä-Karjalan retkikuntaan, missä hän toimi Metsäsissirykmentin hiihtopataljoonan 1. komppanian päällikkönä. Hän otti osaa retkikunnalla taisteluihin muun muassa Tiiksjärvellä, Rukajärvellä ja Kiimasjärvellä. Retkikunnasta hän erosi 25. helmikuuta 1922 ja työskenteli sen jälkeen maanviljelijänä Keuruulla ja oli sen ohella Keuruun suojeluskunnan esikunnan jäsen ja kyläpäällikkö. Sandberg vaihtoi sukunimensä Sarkarannaksi vuonna 1935.


title: Antti Sarkaranta

text: Sarkaranta osallistui talvisotaan konekiväärikomppanianpäällikkönä Jalkaväkirykmentti 21:ssä ja osallistui taisteluihin Taipaleella. Välirauhan aikana hän jatkoi samassa tehtävässä, kunnes jatkosodan puhjettua hänet siirrettiin konekiväärikomppanianpäälliköksi Jalkaväkirykmentti 48:n III pataljoonaan. Hän otti osaa jatkosodan taisteluihin Vaskikummulla, Oinaanvaaralla, Pajasyrjässä, Korteelassa, Nivalla, Möklahdella, Palanutmäellä, Salokylässä, Vuottaalla, Kauksamossa, Ohtalla ja Aleksandrovkassa. Sotien jälkeen hän palasi Keuruun Asuntaan viljelemään maatilaansa. Hänet haudattiin Keuruulle.


title: Pirates of the Caribbean Online

text: Pirates of the Caribbean Online (myös POTCO tai Pirates Online) oli Disney Interactiven kehittämä MMORPG-peli, joka julkaistiin 31. lokakuuta 2007 ja joka perustui Pirates of the Caribbean -elokuviin. Peli oli ladattavissa englanninkielisenä pelin kotisivuilta. Peli oli ilmainen, mutta maksulliseen versioon sisältyivät laajemmat tehtävät ja muita erikoisominaisuuksia, kuten kaikki laivatyypit, tatuoinnit ja aseet. Pirates of the Caribbean Online oli myös pelattavissa 3D:nä (sisältyi ilmaispeliin). 3D oli kuitenkin generoitua, joka hieman vääristi todellisuudentuntua.


title: Pirates of the Caribbean Online

text: Peli suljettiin 19. syyskuuta 2013.


title: Kansannousut Suomen sodassa

text: Suomen sodassa tapahtui kansannousuja Venäjää vastaan Ahvenanmaalla, Keski-Suomessa, Pohjanmaalla, Pohjois-Karjalassa ja Savossa. Ne haittasivat venäläisten etenemistä, minkä vuoksi Ruotsin kuningas järjesti Vaasan ja Turun alueen rannikkopitäjiin maihinnousuja saadakseen kapinoitsijat entistä motivoituneemmiksi.


title: Kansannousut Suomen sodassa

text: Maalla asuva rahvas piti venäläisiä oman hengenkin uhalla vastustettavina vihollisina. Vihamielisyys juonsi juurensa kustavilaiseen propagandaan. Virkamiehet asettuivat kansannousuja vastaan, mutta tämän rahvas tyrmäsi. Esimerkiksi Turun piispa Jakob Tengström venäläisystävineen joutui lähtemään pakoon Paraisilta Veikkolan kartanoon.


title: Kansannousut Suomen sodassa

text: Kenraali Wilhelm Mauritz Klingspor päätti saamiensa ohjeiden mukaisesti marssittaa alkuvuodesta 1808 Ruotsin armeijan Pohjanmaalle. Pohjalaisten mieliä ärsytti tämä armeijan perääntyminen, ja he olivat valmiita puolustamaan itse kotimaakuntaansa. Klingspor ei kuitenkaan ottanut apua vastaan. Koska sotilaat elivät siviiliväestön kustannuksella, pohjalaiset alkoivat kevään aikana katkeroitua siitä, että he joutuivat kyyditsemään ja ruokkimaan sekä Ruotsin että Venäjän armeijaa. Lisäksi pohjalaisia ärsytti Venäjän 8. toukokuuta antama julistus Suomen liittämisestä Venäjään. Venäjä alkoi myös vaatia kansalta uskollisuudenvaloja. Klingspor kuitenkin huhtikuun alussa kehotti Oulun läänin alueen kirkkoihin antamassaan kehotuksessa kansaa nousemaan venäläisiä vastaan. Talonpojat innostuivat asiasta voittoon päättyneiden Siikajoen ja Revonlahden taisteluiden jälkeen. Pohjanmaan asukkaita Klingspor kehotti 1. toukokuuta antamassaan julistuksessa nousemaan venäläisiä vastaan.


title: Kansannousut Suomen sodassa

text: Ruotsin armeijalle voitokkaan 18. huhtikuuta käydyn Siikajoen taistelun jälkeen venäläiset perääntyivät etelään. Pohjanmaalla kansan mielialat kohosivat, ja kansannousuja alettiin suunnitella varsinkin ruotsinkielisissä rannikkopitäjissä. Suomenkielisellä Pohjanmaalla kapinaan nousivat pääasiassa Kauhajoen asukkaat.


title: Kansannousut Suomen sodassa

text: Aseistetut talonpojat ahdistelivat 30. huhtikuuta Kalajoen yläjuoksulla italialaista markiisi Pauluccia, joka oli Venäjän palveluksessa. Kalajoella talonpojat ahdistelivat myös aseistettuja venäläisosastoja, mistä seurasi venäläisten siirtyminen paikkakunnalta kohti Kokkolaa. Lisäksi talonpojat piilottivat ruokansa sekä karttoivat kyydityksiä. Kokkolassa venäläisvartio joutui kokkolalaisten hyökkäyksen kohteeksi. Huhti- ja toukokuun vaihteessa Lohtajan, Kalajoen ja Himangan alueilta kokoontui yhteen yhteensä 200–300 talonpoikaa, renkiä sekä muuta maaseudun väestöä, koska he olivat kärsineet puutetta molempien armeijoiden marssiessa pitäjien halki. Nyt rahvas olisi halunnut nousta omin päin puolustamaan kotiseutuaan. Ryhmä oli aseistautunut pääasiassa viikattein, seipäin ja puukoin, ja se tarjosi apuaan kenraali Klingsporille, joka ei kuitenkaan ymmärtänyt kansannousun mahdollisuuksia. Klingspor ei tukenutkaan ryhmää kunnolla.


title: Kansannousut Suomen sodassa

text: Pohjanmaalta lähti väkeä kohti Keski-Suomea, sillä rahvas oli saanut tietoonsa, että venäläisillä oli siellä varastoja ja huoltokuljetukset kulkivat alueen halki. Saarijärvelle saapui 13. toukokuuta Pohjanmaalta saapunut joukko, johon oli matkan varrelta liittynyt paikallisväestöä. Venäläisten muonakuormasto oli pitämässä paikkakunnalla lepotaukoa, ja se piti ryöstää. Ryöstö kuitenkin epäonnistui, koska venäläiset olivat luultavasti päässeet ryöstösuunnitelmista selville. Samana päivänä Kokkolassa venäläiskuormasto joutui ryöstöyrityksen kohteeksi.


title: Kansannousut Suomen sodassa

text: Parin päivän kuluttua mahdollisesti pohjoispohjalaiset, samasta Saarijärvellä kahakoineesta joukosta, ryöstivät paikallisväestön avustuksella Karstulassa venäläisen kuormaston. Jälleen 15. toukokuuta samasta Saarijärvellä kahakoineesta joukosta irtaantunut rautalampilainen talonpoikaisjoukko ryösti venäläiskuormaston Koiviston ja Rautalammen puolivälissä. Sama rautalampilainen joukko yritti ryöstää tuloksetta venäläiskuormaston jälleen kolmen päivän kuluttua. Seuraavaksi rautalampilaiset ryöstivät venäläisten Laukaassa sijainneen viljavaraston. Vänrikki Otto von Fieandt joukkoineen hyökkäsi 8. kesäkuuta Perhossa venäläisten makasiinien kimppuun. Von Fieandt antoi paikallisille talonpojille tehtäväksi muun muassa sillan tuhoamisia, jolloin hän itse sotilaineen keskittyi Karstulan taisteluun.


title: Kansannousut Suomen sodassa

text: Talonpojat nousivat 8.–9. heinäkuuta kapinaan Kauhajoella. He ryöstivät venäläisen muonakuormaston. Venäläisiä tämä rahvaan toiminta huolestutti. Rannikolla huolena oli lisäksi ruotsalaisten maihinnousun uhka. Niinpä Kauhajoella seurasi venäläisten kosto: kenraali Vasili Orlov-Denisovin kasakat hävittivät pitäjää polttaen ja ryöstäen .


title: Kansannousut Suomen sodassa

text: Savossa rahvas asettui venäläisiä vastaan enemmän, mitä pitemmälle Johan August Sandels joukkoineen eteni. Kymenkartanon läänissä asti esiintyi vastarintaa venäläisiä kohtaan.


title: Kansannousut Suomen sodassa

text: Ruotsin kuningas Kustaa IV Aadolf antoi 21. helmikuuta kehotuksen Ahvenanmaan väestön nousta venäläisiä vastaan. Sattumalta Suomen sotakin alkoi samana päivänä. Huhtikuussa Ahvenanmaalle saapui venäläisjoukkoja, jotka Kastelholman linnan kruununmakasiinin tyhjennettyään sekä käskettyään paikallisia viemään muonat ja viljat Uuteenkaupunkiin, poistuivat Ahvenanmaalta palaten kuitenkin pian takaisin. Jäiden alettua sulaa, alkoivat venäläiset vaatia itselleen ahvenanmaalaisten aluksia. Tästä ahvenanmaalaiset eivät pitäneet, vaan talonpojat aloittivat kansannousun 6. toukokuuta. Kansannousua johtivat Finströmin nimismies Erik Arén ja apulaispappi Henrik Johan Gummerus. Venäläiset voitettiin helposti ja osa jäi vangiksikin. Ahvenanmanner saatiin vapautettua 11. toukokuuta mennessä.


title: Kansannousut Suomen sodassa

text: Kansannousun onnistuttua Friedrich Wilhelm von Buxhoevden antoi 26. toukokuuta ohjeet, joiden mukaan venäläisiä vastaan kapinoineet saisivat kuolemanrangaistuksen. Pari päivää myöhemmin käskettiin myös talonpoikien luopua aseistaan.


title: Matti Savolainen

text: Matti Savolainen () oli suomalainen jääkäriluutnantti. Hän oli sotilasoppinsa Saksassa saanut jääkäri.


title: Matti Savolainen

text: Savolaisen vanhemmat olivat maanviljelijä Antti Savolainen ja Anni Immonen. Hänet vihittiin avioliittoon vuonna 1920 Rauha Elisabet Renforsin kanssa, joka kuoli vuonna 1926. Toisen kerran Savolainen vihittiin vuonna 1929 Ilma Elisabet Muukkosen kanssa.


title: Matti Savolainen

text: Savolainen kävi neljä luokkaa Sortavalan lyseota ja suoritti yksityisesti viidennen luokan Sortavalan lyseossa vuonna 1921 ja seitsemännen luokan Helsingin suomalaisessa lyseossa vuonna 1927. Hän kävi alue- ja paikallispäälliköiden kurssin Suojeluskuntain päällystökoulussa vuonna 1924 ja Reserviupseerikoulun vuonna 1926 sekä Kadettikoulun poikkeuksellisen kurssin vuonna 1928. Valtion poliisikoulun hän kävi vuonna 1932.


title: Matti Savolainen

text: Savolainen toimi vuosina 1913–1916 Itä-Karjalan raittiuspiirin matkasihteerinä ja puhujana ennen liittymistään vapaaehtoisena Saksassa sotilaskoulutusta antavaan Jääkäripataljoona 27:n täydennysjoukkoon 15. heinäkuuta 1916. Hänet siirrettiin 27. helmikuuta 1917 alkaen 1. konekiväärikomppaniaan ja 10. heinäkuuta 1917 alkaen pataljoonan 2. konekiväärikomppaniaan.


title: Matti Savolainen

text: Savolainen saapui Suomeen (Vaasaan) jääkäreiden pääjoukon mukana aliupseeriksi ylennettynä 25. helmikuuta 1918. Hänet komennettiin Suomen sisällissotaan aluksi kiväärin- ja joukkueenjohtajaksi sekä myöhemmin komppanianvääpeliksi 3. Jääkärirykmentin 10. jääkäripataljoonan konekiväärikomppaniaan. Hän otti osaa sisällissodan taisteluihin Tampereella ja Viipurissa.